sagorsarker/bangla-wikipedia huggingface dataset:
আবুল বারকাত

অধ্যাপক ড. আবুল বারকাত (জন্ম: ২৭ সেপ্টেম্বর, ১৯৫৪) ঢাকা বিশ্ববিদ্যালয়ের অর্থনীতি বিভাগের অধ্যাপক ও প্রাক্তন চেয়ারম্যান। ২০০৯ সাল থেকে তিনি রাষ্ট্রয়াত্ব ব্যাংক জনতা ব্যাংক লিমিটেডের চেয়ারম্যান হিসেবে দায়িত্ব পালন করছেন। এছাড়া বর্তমানে তিনি বাংলাদেশ অর্থনীতি সমিতির সভাপতি। ১৯৭১ সালের মহান মুক্তিযুদ্ধে আবুল বারকাত সশস্ত্র প্রশিক্ষণ নিয়ে অংশগ্রহণ করেন। 
আবুল বারকাতের জন্ম ১৯৫৪ সালের ২৭ সেপ্টেম্বর কুষ্টিয়া শহরে। তার বাবার নাম ডা. আবুল কাশেম এবং মায়ের নাম নূরুন নাহার। বাবা-মায়ের তৃতীয় সন্তান আবুল বারকাত। তার স্ত্রীর নাম ড. সাহিদা আখতার। এ দম্পতির তিন কন্যা। তারা হলেন, অবন্তি, আনখি এবং অরণি।
আবুল বারকাত ১৯৭০ সালে কুষ্টিয়া জিলা স্কুল থেকে এসএসসি, ১৯৭৩ সনে কুষ্টিয়া সরকারি কলেজ থেকে এইচএসসি পরীক্ষায় উচ্চমান প্রথম শ্রেণীসহ উত্তীর্ণ হন। ঐ বছরই উচ্চ শিক্ষার জন্য তিনি বাংলাদেশ সরকারের মেধা বৃত্তি নিয়ে তৎকালীন সোভিয়েত ইউনিয়নে যান। ১৯৭৮ সালে তিনি মস্কো ইন্সটিটিউট অব ন্যাশনাল ইকোনমি (প্লেখানত ইনস্টিটিউট খ্যাত) থেকে অর্থনীতি বিষয়ে এমএসসি-তে সকল বিষয়ে অনার্স ডিগ্রী অর্জন করেন। একই প্রতিষ্ঠান থেকে ১৯৮২ সালে উন্নয়নের রাজনৈতিক-অর্থনীতি বিষয়ে পিএইচডি ডিগ্রী অর্জন করেন।
১৯৮২ সালে ড. আবুল বারকাত ঢাকা বিশ্ববিদ্যালয়ের অর্থনীতি বিভাগে যোগদানের মাধ্যমে কর্মজীবন শুরু করেন। অধ্যাপক আবুল বারকাত ঢাকা বিশ্ববিদ্যালয়ের অর্থনীতি বিভাগের চেয়ারম্যান হিসেবে কাজ করেছেন। বর্তমানে ঢাকা বিশ্ববিদ্যালয়ের অর্থনীতির অধ্যাপনার পাশাপাশি জনতা ব্যাংক লিমিটেডের চেয়ারম্যান-এর দায়িত্ব পালন করছেন। পাশাপাশি তিনি হিউম্যান ডেভলপমেন্ট রিসার্চ সেন্টার নামের একটি গবেষণা প্রতিষ্ঠানেরও অবৈতনিক প্রধান উপদেষ্ঠা। তিনি বাংলাদেশ অর্থনীতি সমিতির নির্বাচিত সভাপতি। তিনি ঢাকা স্কুল অব ইকোনমিক্স ঢাকা https://www.dsce.edu.bd/member/dr-abul-barkat/ এর গভর্নিং বড়ির সদস্য ও ডিরেক্টর। তিনি ঢাকা বিশ্ববিদ্যালয় (ঢাবি) সামাজিক বিজ্ঞান অনুষদের অধীনে ‘জাপানিজ স্টাডিজ বিভাগ’ নামে উক্ত বিভাগের চেয়ারম্যান ও প্রকল্প পরিচালক 
আবুল বারকাতের ৬০০টির বেশি গবেষণা কর্ম রয়েছে। তিনি ২৪টি গবেষণাগ্রন্থ, ১১৯টি জার্নাল প্রবন্ধ (সহ গবেষণা পুস্ককের অধ্যায়), ২২১টি গবেষণা মনোগ্রাফ রচনা করেছেন এবং ২৩৪টি গবেষণাপত্র জাতীয় ও আন্তর্জাতিক সম্মেলনে উপস্থাপন করেছেন। এছাড়াও ইতোমধ্যে তিনি ১০টি লোকবক্তৃতা ও স্মারক বক্তৃতা প্রদান করেছেন।
আবুল বারকাত মানুষের অধিকার-ভিত্তিক অনেকগুলো উন্নয়ন-সংশিষ্ট মৌলিক গবেষণা গ্রন্থ প্রনয়ন করেছেন। এর মধ্যে উল্লেখযোগ্য:
সায়ন মন্ডল

সায়ন শেখর মন্ডল (); (জন্ম: নভেম্বর ১০, ১৯৮৯) হলেন একজন ভারতীয় ক্রিকেটার যিনি বেঙ্গল ক্রিকেট দল এর হয়ে খেলে থাকেন। তিনি তিন ফরম্যাটে খেলছেন; যেমন: লিস্ট এ ক্রিকেট, প্রথম শ্রেণীর ক্রিকেট এবং টুয়েন্টি২০ ক্রিকেট।
সায়নকে ২০১৪ সালের আইপিএল খেলোয়াড়দের নিলামে কলকাতা নাইট রাইডার্স তাকে কিনে নেয়।
হিন্দু প্রজাতান্ত্রিক পার্টি

হিন্দু প্রজাতান্ত্রিক পার্টি নেপালের একটি হিন্দু জাতীয়তাবাদী রাজনৈতিক দল। এই দলের লক্ষ্য নেপালকে একটি হিন্দু প্রজাতন্ত্র হিসেবে প্রতিষ্ঠা করা।
২০০৮ গণপরিষদে নির্বাচনে অংশগ্রহণের জন্য দলটি নেপালের নির্বাচন কমিশনে নিবন্ধিত হয়। এবং আনুপাতিক প্রতিনিধিত্ব ভোটের জন্য প্রার্থীদের একটি তালিকা দাখিল করেন। দলটির চিতওয়ান -১ আসনে ফার্স্ট পাস্ট দ্য পোস্ট সিস্টেমের একজন প্রার্থী গোবিন্দ বাহাদুর বি.কে.।
শিবসেনা

শিব সেনা (IAST: "Śiva Sēnā") হল মহারাষ্ট্রকেন্দ্রিক ডানপন্থী মারাঠি আঞ্চলিকতাবাদী ও হিন্দুত্ববাদী রাজনীতিক দল। ১৯ শে জুন ১৯৬৬ সালে কার্টুনিস্ট বাল ঠাকরে এই দল প্রতিষ্ঠিত করেন। এটি মূলত মুম্বইয়ের নেটিভিস্ট আন্দোলন থেকে উদ্ভূত, পার্টিটি ভারতের অন্যান্য অংশ থেকে আসা অভিবাসীদের তুলনায় মারাঠি জাতির জন্য অগ্রাধিকারমূলক আচরণের জন্য আন্দোলন করেছিল। মহারাষ্ট্রের জন্য এটির নির্বাচনী প্রতীক ছিল "তীর" ও "ধনুক" ।
শিবসেনা ভবন হল একটি ভবন যেখানে ভারতের মুম্বাইতে শিবসেনার কেন্দ্রীয় কার্যালয় রয়েছে। এটি দাদারের রাম গণেশ গড়করি চক এবং শিবাজি পার্কে অবস্থিত । এটি ১৯ জুন ১৯৭৭-এ উদ্বোধন করা হয়েছিল। ২৭ জুলাই ২০০৬-এ সংস্কার করা সেনা ভবনের উদ্বোধন করা হয়েছিল। এতে শিবাজি মহারাজের একটি তামার মূর্তি এবং বালাসাহেব ঠাকরের একটি বড় পোস্টার রয়েছে।
১৯৯৩ সালের বোম্বে বোমা হামলায় , সন্ত্রাসীদের একটি দল ভবনের পাশাপাশি শহরের অন্যান্য বড় বড় ভবনগুলিতে আক্রমণ করেছিল ।
শিবসেনা থেকে মহারাষ্ট্রের মুখ্যমন্ত্রীদের তালিকা নিচে দেওয়া হল:
লোকসভা নির্বাচন:
মহারাষ্ট্র বিধানসভা নির্বাচন:
২০ নভেম্বর ২০০৯-এ, শিবসেনা কর্মীরা হিন্দি এবং মারাঠি টিভি নিউজ চ্যানেল আইবিএন ৭ এবং আইবিএন-লোকমতের অফিসে আক্রমণ করে এবং ভাংচুর করে, যথাক্রমে মুম্বাই এবং পুনেতে অবস্থিত। শিবসৈনিকরা IBN7-এর সিনিয়র সম্পাদক রবীন্দ্র আম্বেকরকে চড় মেরেছে এবং তারপর IBN-Lokmat-এর সম্পাদক নিখিল ওয়াগলেকে আক্রমণ করেছে। শিবসেনা শচীন টেন্ডুলকার সম্পর্কে তার মন্তব্যের জন্য নিউজ চ্যানেলের বাল ঠাকরের সমালোচনার জন্য আক্রমণের জন্য দায়ী করেছে । শিবসেনার রাজ্যসভার সাংসদ সঞ্জয় রাউত এই হামলাকে "স্বতঃস্ফূর্ত" বলে বর্ণনা করেছেন। শিবসেনার মুখপাত্ররা হামলার ন্যায্যতা দেওয়ার চেষ্টা করেছিল এবং তাদের সহিংসতার জন্য ক্ষমা চাইতে অস্বীকার করেছিল।
শিবসেনা ২০১০ সালে "এক দিনে সর্বাধিক রক্ত সংগ্রহ" করার জন্য গিনেস বুক অফ ওয়ার্ল্ড রেকর্ডে এন্ট্রি পেয়েছিল। শিবসেনা একটি রক্তদান শিবিরের আয়োজন করেছিল যা একদিনে ২৪,০০০ বোতল রক্ত সংগ্রহ করেছিল। পরবর্তীতে ২০১৪ সালে HDFC ব্যাঙ্কের রক্তদান শিবিরের মাধ্যমে এই বিশ্ব রেকর্ডটি ভেঙে যায়।
২ নভেম্বর ২০১৪-এ, নৈতিক পুলিশিংয়ের বিরুদ্ধে কিস অফ লাভের প্রতিবাদের সময় , শিবসেনা, বজরং দল , বিশ্ব হিন্দু পরিষদ এবং অন্যান্য অনেক ডানপন্থী গোষ্ঠীর সদস্যরা বিক্ষোভকারীদের বিরোধিতা করে এবং আক্রমণ করে এবং রাস্তায় চুমু খাওয়ার জন্য বিক্ষোভকারীদের সরিয়ে দেওয়ার হুমকি দেয়। এই বিরোধী দলগুলি দাবি করেছিল যে জনসমক্ষে স্নেহ প্রদর্শন ভারতীয় সংস্কৃতি এবং দেশের আইন উভয়েরই বিরুদ্ধে (ভারতীয় দণ্ডবিধির ২৯৪ ধারার অধীনে), যদিও সুপ্রিম কোর্ট এবং দিল্লি হাইকোর্টের মতে, জনসমক্ষে চুম্বন অপরাধ নয়। অপরাধ পুলিশ তাদের জীবন বাঁচানোর জন্য অনেক কিস অফ লাভ বিক্ষোভকারীকে হেফাজতে নিয়েছিল, কিন্তু ডানপন্থী গোষ্ঠীগুলির প্রতিবাদকারীদের মোকাবেলায় মুক্ত হাত দেওয়ার জন্য দায়ী করা হয়েছিল।
সুমিত নারোয়াল

সুমিত নারোয়াল (); (জন্ম: ১৯৮২) হলেন একজন ভারতীয় ক্রিকেটার যিনি দিল্লী ক্রিকেট দল এবং কলকাতা নাইট রাইডার্স দলের হয়ে খেলে থাকেন॥
সুমিত ২০১৩ সালের আইপিএলে কলকাতা নাইট রাইডার্স দলের অন্যতম একজন খেলোয়াড় ছিলেন।
১৯৭০ ভিওয়ান্দি দাঙ্গা

১৯৭০ ভিওয়ান্দি দাঙ্গা হল মুসলিমবিরোধী সহিংসতার একটি অনন্য দৃষ্টান্ত, যা ৭ এবং ৮ মে ভারতের ভিওয়ান্দি, জালগাঁও, মাহাদে সংগঠিত হয়। বিশাল পরিমাণ অগ্নিসংযোগ ও মুসলিম মালিকানাধীন সম্পত্তি ভাংচুর করা হয় এবং ২৫০ এর অধিক মানুষের মৃত্যু ঘটে। এই দাঙ্গা শিব সেনা দ্বারা পূর্বপরিকল্পিত নিয়মে সংগঠিত হয়।
স্বাধীনতার পর ভারতের ইতিহাসে এই ঘটনাটি সাম্প্রদায়িক সহিংসতার সবচেয়ে খারাপ দৃষ্টান্ত হিসাবে বিবেচিত, যেখানে একাধিক হিন্দু জাতীয়তাবাদি সংগঠন যথা রাষ্ট্রীয় স্বয়ংসেবক সঙ্ঘ, জন সংঘ ও শিব সেনা জড়িত ছিল।
হিন্দু জাতীয়তাবাদী দল হিসেবে আরএসএস, জন সংঘ ও শিব সেনা এবং মুসলিম দলের মধ্যে জামায়াতে ইসলামী হিন্দ, ভারতীয় ইউনিয়ন মুসলিম লীগ ও মজলিস তামির-ই-মিল্লাত এর মধ্যে চাপা উত্তেজনা দীর্ঘায়িত সময়ের পর্যন্ত বিদ্যমান ছিল।
সরোবজিত লাডডা

সরোবজিত লাডডা (); (জন্ম: ১০ জুলা্ই ১৯৮৬) হলেন একজন ভারতীয় ক্রিকেটার যিনি পাঞ্জাব ক্রিকেট দলের হয়ে ঘরোয়া ক্রিকেট খেলে থাকেন। তিনি একজন ডানহাতি ব্যাটসম্যান এবং লেগব্রেক বোলার। তিনি ২০১৩ সালের ইন্ডিয়ান প্রিমিয়ার লিগ-এ কলকাতা নাইট রাইডার্স দলের অংশ ছিলেন।
সরোবজিত ২০১৩ সালের আইপিএলে কলকাতা নাইট রাইডার্স দলের অন্যতম একজন খেলোয়াড় ছিলেন।
মনোজ তিওয়ারি

মনোজ কুমার তিওয়ারি (); (জন্ম: ১৪ নভেম্বর ১৯৮৫) হলেন একজন ভারতীয় আন্তর্জাতিক ক্রিকেটার। তিনি একজন আক্রমণাত্মক ডান হাতি ব্যাটসম্যান এবং অতিরিক্ত লেগব্রেক বোলার। তিনি বাংলা ক্রিকেট দল এর হয়ে ঘরোয়া ক্রিকেট এবং আইপিএলে দিল্লি ডেয়ারডেভিলস এর হয়ে প্রতিনিধিত্ব করেন। মনোজ ২০২৩ সালের ৩ রা আগস্ট সব ধরনের ক্রিকেট থেকে অবসর নেন।
তিওয়ারি ভারতীয় প্রিমিয়ার লিগের প্রাথমিক পর্বে মার্কিন ডলার ৬৭৫,০০০ দিল্লি ডেয়ারডেভিলস সাথে চুক্তিবদ্ধ হন। তিনি ভারতীয় প্রিমিয়ার লিগের ৪র্থ সংস্করণে নিলামে মার্কিন ডলার ৪৭৫.০০০ বিনিময়ে কলকাতা নাইট রাইডার্স এর সাথে চুক্তিবদ্ধ হন।
আসিফ করিম

কে আসিফ (; ১৪ জুন ১৯২২ – ৯ মার্চ ১৯৭১) ছিলেন ভারতের একজন বিখ্যাত চলচ্চিত্র পরিচালক, চলচ্চিত্র প্রযোজক এবং চিত্রনাট্যকার। আসিফ ১৯৬০ সালের হিন্দি মহাকাব্যিক মুঘল-ই-আজম চলচ্চিত্রের সাথে সম্পৃক্ততার জন্য বিখ্যাত ছিলেন।
আসিফ পিতা ডাঃ ফজল করিম ও বিবি গোলাম ফাতিমার ঘরে ভারতের উত্তর প্রদেশে আসিফ করিম ("' اصف کریم") নামে জন্মগ্রহণ করেন।
তিনি ১৯৪৫ সালের "ফুল" ছবিতে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রটি সেই সময়কার জনপ্রিয় অভিনেতা/অভিনেত্রী পৃথ্বীরাজ কাপুর, দুর্গা খোতে এবং সুরাইয়াকে নিয়ে নির্মাণের কারণে ব্যাপকভাবে ব্যাবসায়িক সাফল্য লাভ করে।
১৯৪৪ সালে, আসিফ মুঘল সম্রাট আকবরের এর জীবনের উপর ভিত্তি মুঘল-ই-আজম চলচ্চিত্রটি নির্মাণের পরিকল্পনা করেন।
আলী আসগর

আলী আসগর অথবা আলী আজগর হিসাবে পরিচিত (); (জন্ম: জুলাই ২৫, ১৯৬৬), হলেন একজন ভারতীয় বলিউড অভিনেতা এবং কৌতুকাভিনেতা যিনি বর্তমানে চলচ্চিত্র এবং টেলিভিশনে কাজ করেছেন। তিনি একজন কৌতুকাভিনেতা হিসেবে বলিউডে বেশির ভাগ সময়ে কাজ করেছেন এবং "কমেডি সার্কাস ১" এর বিজয়ী ছিলেন। কাশিফ খান এবং কপিল শর্মা সঙ্গে কমেডি সার্কাস কে তানসিন নামক একটি টেলিভিশন কমেডি সিরিজে কাজ করেছেন। তিনি "কাহানি ঘর ঘর কি"তে তার চরিত্র কমল আগারওয়াল জন্য সবচেয়ে বেশি পরিচিত।
আসগর খুবই কম বয়স থেকে অভিনয় জীবনে প্রবেশ করেন। তিনি ১৯৯০ সাল থেকে বলিউডের অনেক চলচ্চিত্রে সহকারী ভূমিকায় অভিনয় করেছেন। ২০০০ সালেও তিনি অনেক জনপ্রিয় চলচ্চিত্রে ভূমিকা অভিনয় করেন। ২০০৪ সালে তিনি "এতবার" চলচ্চিত্রে দীপক চরিত্রে অভিনয় এবং "স্টপ" চলচ্চিত্রে রাহুল নামে। পরবর্তীতে তিনি "পার্টনার" (২০০৭) এবং "সানডে (২০০৮) কাজ করেন। তাঁর সাম্প্রতিক চলচ্চিত্র ২৪ ডিসেম্বর ২০১০ সালে মুক্তি পাওয়া "তিস মার খান" ছিল।
তাঁর প্রথম জনপ্রিয় ভূমিকার মধ্য ছিল ১৯৮০ সালে দূরদর্শন প্রচার হওয়া "এক দো তিন চার" নামে একটি শিশু চরিত্রে।
আলী আসগর টেলিভিশন শিল্পে অনেক সফল চরিত্রে কাজ করেন। তিনি অভিনয় করেন "দিল ভিল প্যাল ভার", যেখানে তিনি স্বপ্নীল জোশী এবং বিশাল কোতিয়ানের সাথে একজন ইঞ্জিনিয়ারের ভূমিকায় অভিনয় করেছিলেন।
ফারজানা ইসলাম

ফারজানা ইসলাম (জন্ম: ১৯৫৮) একজন বিশ্ববিদ্যালয় শিক্ষক। তিনি জাহাঙ্গীরনগর বিশ্ববিদ্যালয়ের উপাচার্য হিসেবে ২ মার্চ, ২০১৪ তারিখে নিয়োগ পেয়েছেন। তিনিই বাংলাদেশের প্রথম পাবলিক বিশ্ববিদ্যালয়ের নারী উপাচার্য। চার বছরের জন্য এ দায়িত্ব পাওয়া ফারজানা ইসলাম বিশ্ববিদ্যালয়ের ১৮তম উপাচার্য। উপাচার্যের দায়িত্ব নেয়ার পূর্বে তিনি একই বিশ্ববিদ্যালয়ের নৃ-বিজ্ঞান বিভাগের অধ্যাপক হিসেবে কর্মরত ছিলেন। উপাচার্য থাকাকালীন সময়ে তার বিরুদ্ধে ব্যাপক দুর্নীতি ও অনিয়মের অভিযোগে এবং তাকে অপসারণের দাবিতে ছাত্র ও শিক্ষকদের সম্মিলিত আন্দোলন হয় জাহাঙ্গীরনগর বিশ্ববিদ্যালয়ে।
ফারজানা ইসলামের জন্ম ঢাকায়। তার পৈতৃক বাড়ি শরীয়তপুর জেলার ভেদরগঞ্জ উপজেলায়।
চার ভাই ও দুই বোনের মধ্যে তিনি হলেন সবার ছোট। বাবা আব্দুল কাদের ঢাকা হাইকোর্টের ডেপুটি রেজিস্ট্রার এবং মা ফাতেমা খাতুন ছিলেন গৃহিণী। বড় ভাই লেফটেন্যান্ট জেনারেল শফিকুর রহমান স্পেশাল সিকিউরিটি ফোর্সের প্রধান ছিলেন।
ফারজানা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৮০ সালে স্নাতক ও স্নাতকোত্তর সম্পন্ন করেছেন।
১৯৮২ সালে চট্টগ্রাম বিশ্ববিদ্যালয়ের সমাজতত্ত্ব বিভাগে যোগ দিয়ে শিক্ষকতা শুরু করেন ফারজানা ইসলাম। তিনি ১৯৮৬ সালে জাহাঙ্গীরনগর বিশ্ববিদ্যালয়ের নৃবিজ্ঞান বিভাগে যোগ দেন এবং ২০০১ সালে সাসেক্স বিশ্ববিদ্যালয় থেকে পিএইচডি ডিগ্রি পান। নৃবিজ্ঞান বিভাগের সভাপতি হিসাবেও তিনি দায়িত্ব পালন করেছেন। শিক্ষকতার পাশাপাশি বেসরকারি সংস্থা ‘নাগরিক উদ্যোগ’ এর চেয়ারপারসন হিসাবেও দায়িত্ব পালন করছেন তিনি। ২০২২ সালের কাউন্সিলে তাকে আওয়ামী লীগের উপদেষ্টা পরিষদ সদস্য করা হয়।
নজিপুর

নজিপুর শহর রাজশাহী বিভাগের নওগাঁ জেলার পত্নীতলা থানায় আবস্থিত। ইহা একটি অতি পরিচিত এবং নওগাঁ জেলার বাবসায়িক কেন্দ্র। নওগাঁ শহর থেকে ৩৬ কিলোমিটার উত্তরে। নজিপুরে কয়েকটি স্কুল,মাদ্রাসা,এবং কলেজ রয়েছে। এটা পত্নীতলা উপজেলায় আবস্থিত। নজিপুর খাদ্য উৎপাদন এবং সরবরাহ কেন্দ্র হিসেবেও কাজ করে। ঐতিহাসিক দিবর দিঘী এই পত্নীতলা উপজেলায় অবস্থিত।
দর্শনিয় স্থান
পত্নীতলা উপজেলা প্রেস ক্লাব
নজিপুর সরকারি কলেজ

নজিপুর সরকারি কলেজ একটি সরকারি কলেজ যা রাজশাহী বিভাগের, নওগাঁ জেলার, পত্নীতলা উপজেলায় অবস্থিত। ময়েজ উদ্দিন মন্ডল ১৯৭৯ সালে কলেজটি প্রতিষ্ঠা করেন। এটি জাতীয় বিশ্ববিদ্যালয়ের অধীনে চার বছরের (স্নাতক) সন্মান কোর্স পরিচালনা করে। এছাড়াও রাজশাহী শিক্ষাবোর্ডের অধীনে এটি উচ্চমাধ্যমিক কোর্স পরিচালনা করে।
১৯৭৯ সালে নজিপুর মহাবিদ্যালয় নামে যাত্রা শুরু করা এ কলেজটির একাডেমিক কার্যক্রম প্রথম দিকে নজিপুর উচ্চবিদ্যালয়ে শুরু হয়। ১৯৭৭ সালে ডি.বি.বি, রাজশাহী এর সাহায্যে নজিপুর সরকারি কলেজ তার নিজস্ব জমিতে কার্যক্রম শুরু করে। প্রতিষ্ঠানটি ৬ এপ্রিল ১৯৮৪ সরকারীকরণ করার জন্য গৃহীত হয় এবং ধীরে ধীরে তা ডিগ্রী কলেজে উন্নীত হয়। ৮ ডিসেম্বর ১৯৮৪ সালে জাতীয়করণের মাধ্যমে ১ জানুয়ারী ১৯৮৫ সালে এটি সরকারী প্রতিষ্ঠান হিসেবে পরিচিতি পায় ।
নজিপুর সরকারি কলেজ প্রতিষ্ঠার কিছু সময় পর থেকেই এর গ্রন্থাগার প্রতিষ্ঠিত হয় পরে এটিকে সমৃদ্ধ করা হয়। এখানে প্রায় ৩০০০ বই রয়েছে। 
ইসলামের ইতিহাস ও সংস্কৃতি বিভাগ 
বাংলা বিভাগ
রাষ্ট্রবিজ্ঞান বিভাগ
রসায়ন বিভাগ
হিসাববিজ্ঞান বিভাগ
ব্যবস্থাপনা বিভাগ
ইংরেজি বিভাগ 
ভূগোল ও পরিবেশ বিভাগ 
অর্থনীতি বিভাগ
গণিত বিভাগ 
পদার্থবিজ্ঞান বিভাগ 
প্রাণীবিদ্যা বিভাগ 
উদ্ভিদবিজ্ঞান বিভাগ 
"নজিপুর কলেজ হোস্টেল" নামে একটি আবাসিক ছাত্র হোস্টেল রয়েছে।
ইকবাল আব্দুল্লাহ

সায়েদ ইকবাল আব্দুল্লাহ () (জন্ম ২ ডিসেম্বর ১৯৮৯) হলেন একজন ভারতীয় ক্রিকেটার। ইকবাল অর্থডক্স স্পিন বল করে থাকেন এবং বাহাতি লো অর্ডার ব্যাটসম্যান হিসেবে ব্যাটিং করে থাকেন। তিনি মুম্বই ক্রিকেট দলের হয়ে রনজি ট্রফি খেলে থাকেন এবং ইন্ডিয়ান প্রিমিয়ার লিগ ক্রিকেট প্রতিযোগিতায় রাজস্থান রয়াল দলের হয়ে খেলছেন। এর পূর্বে তিনি কলকাতা নাইট রাইডার্স দলের হয়ে খেলেছেন।
তিনি সাধারণত ইন্ডিয়া এ, ইন্ডিয়া গ্রীণ, ইন দ্যা চ্যালেঞ্জে ট্রফি, ভারত অনূর্ধ্ব-১৯, কলকাতা নাইট রাইডার্স এবং মুম্বই দলের হয়ে খেলে থাকেন।
তিনি মুম্বই ক্লাব সার্কিট এর একজন নিয়মিত খেলোয়াড়।
আব্দুল্লাহ ২০১০-১১ মৌসুমের মুম্বই এর সবচেয়ে বেশি উইকেট সংগ্রাহক ছিলে, তিনি মোট ২৭টি উইকেট নেন ২২.১১ গড়ে। তিনি একজন প্রতিভাবান লো অর্ডার ব্যাটসম্যান ও একজন অসাধারণ ফিল্ডারও বটে।
২০১১ সালের আইপিএল মৌসুমে আব্দুল্রাহ দুইবার ম্যান অব দ্যা ম্যাচ নির্বাচিত হন। এছাড়াও তিনি "নতুন তরুন উদীয়মান" পুরস্কার লাভ করেন। তিনি ২০১১ সালে অস্ট্রেলিয়ায় অনুষ্ঠিতব্য "ইমার্জিং প্লেয়াড় টুর্ণামেন্টে" চলাকালে ভারতের হয়ে ম্যান ম্যান অস্ট্রেলিয়া পুরস্কার জিতে নেন। ২০১২ সালে থেকে আব্দুল্লাহ তার দল কলকাতা নাইট রাইডার্স এর সঙ্গে ৫ বছর খেলা মনোনীত প্রথম কোন খেলোয়াড়।
লক্ষ্মী রতন শুক্লা

লক্ষ্মী রতন শুক্লা (); জন্ম: ৬ মে ১৯৮১) হলেন একজন ভারতীয় ক্রিকেটার। তিনি হলেন ডানহাতি মিডল অর্ডার ব্যাটসম্যান এবং ডানহাতি মিডিয়াম ফাস্ট বোলার। তিনি বেঙ্গল ক্রিকেট দলের হয়ে খেলে থাকেন। শুক্লা ইন্ডিয়ান প্রিমিয়ার লিগ টি২০ ক্রিকেটে দিল্লি ডেয়ারডেভিলস দলের একজন খেলোয়াড়।
শুক্লা ভারতের পশ্চিমবঙ্গ এর হাওড়া জেলায় জন্মগ্রহণ করেন এবং "শ্রী হনুমান জুট মিল হিন্দি হাই স্কুলে" ও ডন ডস্কো হাই এন্ড টেকনিকাল স্কুলে পড়াশোনা করেন।
জেমস প্যাটিনসন

জেমস লি প্যাটিনসন () (জন্ম: ৩ মে ১৯৯০) হলেন একজন অস্ট্রেলিয়ান ক্রিকেটার যিনি ভিক্টোরিয়া বুশরেঞ্জারস এবং অস্ট্রেলিয়া জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
প্যাটিনসন ভিক্টোরিয়ান প্রিমিয়ার ক্রিকেট সালে ড্যানডেনং ক্রিকেট ক্লাব দল এবং এছাড়াও মালয়েশিয়ায় ২০০৮ সালে অনুষ্ঠিতব্য অনূর্ধ্ব-১৯ বিশ্বকাপে অস্ট্রেলিয়ার হয়ে খেলেছেন।
প্যাটিনসন এপ্রিল ২০১১ সালে বাংলাদেশ সফরের জন্য তাকে অস্ট্রেলিয়ার ওয়ানডে স্কোয়াড নাম ঘোষণা করা হয়। তিনি সিরিজের তৃতীয় ও শেষ ম্যাচে তার ওয়ানডে অভিষেক ঘটে এবং ইমরুল কায়েস এর উইকেট লাভ করেন। প্যাটিনসন শ্রীলঙ্কা সফরের জন্য ২০১১ সালের অস্ট্রেলিয়ার টেস্ট দলে যোগ দেন, কিন্তু একটি টেস্ট খেলতে পারেননি।
প্যাটিনসন ২০১১ সালের ডিসেম্বর ১ তারিখে ব্রিসবেন প্রথম টেস্টে নিউজিল্যান্ডেরে বিরুদ্ধে ২০১১/১২ সিজনে হোম সিরিজে তার টেস্ট অভিষেক হয়। তিনি তার অভিষেক টেস্টের দ্বিতীয় ইনিংসে ২৭ রানে 5 উইকেট লাভ করে অস্ট্রেলিয়া নয় উইকেটে জয় পেতে সাহায্য করেন।
প্যাটিনসন এর বড় ভাই ​​ড্যারেন প্যাটিনসন ইংল্যান্ডের হয়ে একটি টেস্ট ম্যাচে খেলেছেন। ইংল্যান্ডে জন্ম হলেও, ড্যারেন প্যাটিনসন মেলবোর্ন এর বাইরের শহরতলির বড় হয়েছেন।
মিশা সওদাগর

শহীদ হাসান মিশা (মিশা সওদাগর নামেই অধিক পরিচিত; জন্ম: ৪ জানুয়ারি ১৯৬৬) হচ্ছেন একজন বাংলাদেশী চলচ্চিত্র অভিনেতা। তিনি বর্তমানে বাংলাদেশ চলচ্চিত্র শিল্পী সমিতির সভাপতি হিসেবে দায়িত্ব পালন করছেন। ২০২০ সাল পর্যন্ত, তিনি ৯৫০টি চলচ্চিত্রে অভিনয় করেছেন। সাধারণত চলচ্চিত্রে তিনি খলনায়ক হিসাবে অভিনয় করে থাকেন। "বস নাম্বার ওয়ান" (২০১১), "অল্প অল্প প্রেমের গল্প" (২০১৪) এবং "বীর" (২০২০) ছবিতে তার ভূমিকার জন্য তিনি ৩ বার বাংলাদেশ জাতীয় চলচ্চিত্র পুরস্কার জিতেছেন। সাম্প্রতিক বছরগুলোতে তিনি অভিনয়ের পাশাপাশি ধর্মীয় ও সামাজিক অনুষ্ঠানেও অংশ নিচ্ছেন, এমনকি কিছু ওয়াজ মাহফিলেও অতিথি বক্তা হিসেবে বক্তব্য রেখেছেন। এর ফলে অনেকেই ধারণা করেন যে তিনি অভিনয় ছেড়ে দিয়েছেন, বাস্তবে তিনি এখনো চলচ্চিত্রে সক্রিয় রয়েছেন। ২০২৩-২৪ সালে মুক্তিপ্রাপ্ত ‘’, ‘তুফান’, ‘লিপস্টিক’, সহ একাধিক সিনেমায় তাকে খলনায়ক চরিত্রে দেখা গেছে।
মিশা সওদাগর ১৯৬৬ সালের ৪ জানুয়ারি পুরান ঢাকার সাতরোজায় আবুল হাসান রোডে একটি সম্ভ্রান্ত মুসলিম পরিবারে শাহীদ হাসান হিসাবে জন্মগ্রহণ করেন। তার বাবার নাম ওসমান গনি ও মায়ের নাম বিলকিস রাশিদা। তিন ভাই ও দুই বোনের মধ্যে মিশা চতুর্থতম। তার দাদার নাম জুম্মন সওদাগর। মিশার স্ত্রীর নাম মিতা, এই দম্পতির দুই ছেলে সন্তান রয়েছে, বড় ছেলে হাসান মোহাম্মদ ওয়ালিদ ও ছোট ছেলে ওয়াইজ করণী।
১৯৯৩ সালে ৫ ডিসেম্বর "জোবায়দা রব্বানী মিতার" সাথে বিবাহ বন্ধনে আবদ্ধ হন। স্ত্রীর মিতা নামের ‘মি’ এবং নিজের নামের ‘শা’ একসঙ্গে করে নিজের নাম রাখেন মিশা। দাদার নামের থেকে সওদাগর উপাধি নিয়ে নিজের পুরো নামকরণ করেন মিশা সওদাগর।
মিশা ১৯৮৬ সালে বাংলাদেশ চলচ্চিত্র উন্নয়ন সংস্থা (এফডিসি) আয়োজিত নতুন মুখ কার্যক্রমে নির্বাচিত হন। ১৯৯০ সালে ছটকু আহমেদ পরিচালিত "চেতনা" ও "অমরসঙ্গী" চলচ্চিত্র দুটিতে নায়ক হিসেবে অভিনয় করেন তিনি, কিন্তু দুটি চলচ্চিত্রেই সাফল্যের দেখা পাননি। পরবর্তীতে বিভিন্ন পরিচালক তাকে খলচরিত্রে অভিনয়ের পরামর্শ দেন। তমিজ উদ্দিন রিজভী পরিচালিত "আশা ভালবাসা" চলচ্চিত্রের মাধ্যমে প্রথম খলনায়ক চরিত্রে অভিনয় করেন। "যাচ্ছে ভালবাসা" (১৯৯৪) তার খলনায়ক হিসেবে অভিনয় করা মুক্তিপ্রাপ্ত প্রথম চলচ্চিত্র।
২০১১ সালের ২০শে মে অনুষ্ঠিত চলচ্চিত্র শিল্পী সমিতির নির্বাচনে তিনি সাধারণ সম্পাদক নির্বাচিত হন।
২০১৩ সালে তাকে ফাগুন অডিও ভিশনের বিশেষ অনুষ্ঠান "পাঁচফোড়ন"-এর সঞ্চালক হিসেবে দেখা যায়। পূর্বে তিনি ফাগুন অডিও ভিশনের "ইত্যাদি" অনুষ্ঠানে অংশগ্রহণ করেছিলেন। এছাড়া একই বছর তিনি মাহফুজ আহমেদের পরিচালনায় "আমাদের ছোট নদী চলে বাঁকে বাঁকে" নাটকে অভিনয় করেন। নাটকে অভিনয় প্রসঙ্গে মিশা বলেন, "আমার কাছে প্রচুর নাটকের প্রস্তাব আসে। কিন্তু আমি নাটকে কাজ করি না। এই নাটকে অভিনয় করতে রাজি হয়েছি মাহফুজ আহমেদের অনুরোধের কারণেই।" প্রসঙ্গত, মিশা অভিনীত প্রথম টেলিভিশন নাটক হল একুশে টেলিভিশনে প্রচারিত জুয়েল মাহমুদের "ললিতা"।
মিশা ২০১৯ সালে বাংলাদেশ চলচ্চিত্র শিল্পী সমিতির নির্বাচনে টানা দ্বিতীয়বারের মতো সভাপতি পদে নির্বাচিত হন। ২০২৪ সালে বাংলাদেশ চলচ্চিত্র শিল্প সমিতির নির্বাচনে তিনি তৃতীয়বার সভাপতি পদে নির্বাচিত হন।
টমাস হ্যারিয়ট

টমাস হ্যারিয়ট () (অক্সফোর্ড, "আনু." ১৫৬০ – লন্ডন, ২ জুলাই, ১৬২১) — ছিলেন একজন ইংরেজ জ্যোতির্বিদ, গণিতবিদ, নৃতত্ত্ববিদ এবং অনুবাদক। গ্যালিলিওর আগে তিনি টেলিস্কোপ বা দূরবীক্ষণ যন্ত্রের সাহায্যে মহাকাশ পর্যবেক্ষণের কাজে হাত দেন।
১৫৮০ সালে অক্সফোর্ড থেকে স্নাতক ডিগ্রী অর্জন করার পর, হ্যারিয়ট প্রথম গণিত গৃহশিক্ষক হিসেবে স্যার ওয়াল্টার রালে তাকে নিয়োগ দেন। তিনি তখন জ্যোতির্বিজ্ঞান / জ্যোতিষশাস্ত্রে ন্যাভিগেশানাল দক্ষতা প্রদান করে তার জ্ঞান ব্যবহার করছেন। রালের জাহাজ ডিজাইন সাহায্য করছেন এবং তার একাউন্টেন্ট হিসেবে নিয়জিত ছিলেন রালের সঙ্গে তার অভিযানের আগে, হ্যারিয়ট নেভিগেশন বিষয়ে একটি গ্রন্থ লিখেছিলেন।
সুরাইয়া

সুরাইয়া জামাল শেখ পরিচিত সুরাইয়া নামে (); (Urdu( ثریا) (জন্ম: ১৫ জুন ১৯২৯ - মৃত্যু: ৩১ জানুয়ারি ২০০৪) উনিশ শতকের ৪০ এবং ৫০ দশকের মধ্যে ভারতীয় চলচ্চিত্রের একজন গায়ক এবং অভিনেত্রী ছিলেন। উপমহাদেশের মধ্যে তিনি একজন জনপ্রিয় অভিনেত্রী এবং গায়ক ছিলেন এবং মালিকা-ই-তাবাসসুম (Urdu: ملکہ ترنم, English: the queen of melody) এর সম্মানসূচক খেতাব দেওয়া হয়েছিল। পরবর্তীতে তার নামের শিরোনাম নূর জিহান ১৯৩০-১৯৪৭,১৯৬৩ দেওয়া হয়।
সুরাইয়া একটি ছোট ফার্নিচার দোকানের মালিকের ঘরে গুজরানওয়ালা, পাঞ্জাবে জন্মগ্রহণ করেন। পরবর্তীতে তার পিতা লাহোর স্থানান্তরিত হন।
সুরাইয়া আবেগপ্রবণভাবে অভিনেতা দেব আনন্দের সঙ্গে জড়িত ছিলেন। তারা জুটিতে ১৯৪৮ থেকে ১৯৫১ সাল পর্যন্ত ৬টি চলচ্চিত্রে কাজ করেন।
সুরাইয়াকে উপমহাদেশের প্রথম মেলোডি কুইন (মালিকা-ই-তাবাচ্ছুম) বা সুরের রানী নামে ঘোষণা করা হয় এবং পরবর্তীতে নূর জীহান নাম প্রদান করা হয়।
সুরাইয়া ২০০৪ সালে ৭৪ বছর বয়সে ক্যান্সারে মৃত্যুবরণ করেন। মৃত্যু পূর্ব পর্যন্ত তিনি মুম্বাই-এর মেরিন ড্রাইভে তার এপার্টমেন্ট কৃষ্ণ মহলে বসবাস করছিলেন।
২০১৩ সালের ৩ মে তার সম্মানে ভারতে তার ছবি সংবলিত ডাকটিকেট প্রকাশ করা হয়।
সুরাইয়া অভিনীত চলচ্চিত্র প্রায় ৬৯টি।
দানিশ আসলাম

দানিশ আসলাম () হলেন ভারতের মুম্বাই এর একজন চলচ্চিত্র পরিচালক।
একজন চলচ্চিত্র পরিচালক হিসেবে তার আত্মপ্রকাশ করার পূর্বে তিনি কুনাল কোহলি "ফানা", "তারা রাম পাম পাম" এবং "থোড়া প্যায়ার থোড়া ম্যাজিক" চলচ্চিত্রে সহকারী পরিচালক হিসেবে কাজ করেন। দানিশ "ব্রেক কি বাদ" চলচ্চিত্রে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রে প্রধান চরিত্রে অবিনয় করেন ইমরান খান এবেং দীপিকা পাড়ুকোন অভিনয় করেন।
তিনি গোয়া একটি ব্যক্তিগত অনুষ্ঠানে তার বহুদিনের বান্ধবী অভিনেত্রী শ্রুতি শেঠকে বিয়ে করেন। তার পিতা অধ্যাপক আসলাম আইজিএনওইউ-এর ভাইস চ্যান্সেলর এবং তার মা নুজহাত আসলাম একজন গৃহিণী। তিনি মাদার ইন্টারন্যাশনাল স্কুল পড়াশোনা করেন এবং সেখান থেকে তিনি ১৯৯৭ সালে স্নাতক পাশ করেন।
শ্রুতি শেঠ

শ্রুতি শেঠ (); (জন্ম: ১৮ ডিসেম্বর ১৯৭৭) হলেন একজন ভারতীয় টেলিভিশন অভিনেত্রী, ভিডিও জকি, চলচ্চিত্র অভিনেত্রী এবং ব্যাবসায়ী।
শ্রুতি তার স্কুল জীবন "অশোক একাডেমী" থেকে শুরু করেন এবং অর্থনীতিতে বাণিজ্য বিভাগে ডিগ্রী সঙ্গে সেন্ট জেভিয়ার কলেজ, বোম্বে থেকে স্নাতক করেন।
তিনি চলচ্চিত্র পরিচালক দানিশ আসলামের সাথে বিবাহ বন্ধনে আবদ্ধ হন।
২০১৩–১৪ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড ক্রিকেট দল ২৫ ফেব্রুয়ারি, ২০১৪ তারিখ থেকে ১৩ মার্চ, ২০১৪ তারিখ পর্যন্ত পূর্ব-নির্ধারিত সময়সূচী মোতাবেক ওয়েস্ট ইন্ডিজ সফর করে। সফরে ইংল্যান্ড ক্রিকেট দল ৩টি ওডিআই ও ৩টি টুয়েন্টি২০ আন্তর্জাতিকে ওয়েস্ট ইন্ডিজ ক্রিকেট দলের বিপক্ষে প্রতিদ্বন্দ্বিতায় লিপ্ত হয়।
বাপ্পি চৌধুরী

বাপ্পি চৌধুরী (জন্ম: ৬ ডিসেম্বর ১৯৮২) হলেন একজন বাংলাদেশী চলচ্চিত্র অভিনেতা। ২০১২ সালে বাংলাদেশি চলচ্চিত্র ভালোবাসার রঙ দিয়ে তার চলচ্চিত্র জগতে অভিষেক হয়। তার অভিনীত অন্যান্য উল্লেখযোগ্য চলচ্চিত্রগুলো হল ভালোবাসার রঙ, অন্যরকম ভালবাসা, জটিল প্রেম, তবুও ভালোবাসি, অনেক সাধের ময়না, দবির সাহেবের সংসার, সুলতানা বিবিয়ানা, এপার ওপার, সুইটহার্ট, অনেক দামে কেনা, আমি তোমার হতে চাই, ওয়ান ওয়ে, সুলতানা বিবিয়ানা, নায়ক ও প্রিয় কমলা।
বাপ্পী চৌধুরী ১৯৮২ সালের ৬ ডিসেম্বর বাংলাদেশের নারায়ণগঞ্জে জন্মগ্রহণ করেন। তিনি ইউল্যাব থেকে সাংবাদিকতা বিষয়ে পড়াশোনা করেন। ২০১৮ সালে তিনি এনটিভিতে শিক্ষানবিশ প্রতিবেদক হিসেবে যোগ দেন।
বাপ্পির জাজ মাল্টিমিডিয়ার প্রথম ডিজিটাল চলচ্চিত্র ভালোবাসার রঙ (২০১২) এ অভিনয়ের মধ্য দিয়ে চলচ্চিত্রে অভিষেক ঘটে। পরিচালক যুগল শাহীন-সুমনের এই ছবিতে তার সাথে মাহিয়া মাহির অভিষেক ঘটে। তার পরবর্তী চলচ্চিত্রও জাজের ব্যানারে"অন্যরকম ভালোবাসা" (২০১৩)। প্রথম দুটি চলচ্চিত্র জাজ মাল্টিমিডিয়ার ব্যানারে হলেও পরবর্তীকালে অন্য প্রযোজনা সংস্থার সাথেও ছবি করেছেন বাপ্পী। প্রথম চলচ্চিত্র মুক্তির আগেই প্রায় ৯টি ছবির ব্যাপারে চুক্তিবদ্ধ হওয়ার খবরে বেশ আলোচনায় এসেছিলেন বাপ্পী।
২০১৪ সালে তিনি রাজ্জাক-কবরী জুটির ১৯৬৯ সালের "ময়নামতি" ছবির আধুনিক পুনর্নিমাণ "অনেক সাধের ময়না" ছবিতে অভিনয় করেন। জাকির হোসেন রাজু পরিচালিত এই ছবিতে তার সহশিল্পী ছিলেন মাহিয়া মাহি ও আনিসুর রহমান মিলন।
২০১৮ সালে তার অভিনীত তিনটি চলচ্চিত্র মুক্তি পায়; তন্মধ্যে রয়েছে "নায়ক" ও "আসমানী"। ইস্পাহানী-আরিফ জাহান পরিচালিত "নায়ক" ছবিতে তার বিপরীতে অভিষেক ঘটে অভিনেত্রী অধরা খানের। ২০১৯ সালের ফেব্রুয়ারিতে মুক্তিপ্রাপ্ত "দাগ হৃদয়ে" ছবিতে তাকে একজন ব্যবসায়ীর চরিত্রে দেখা যায়, যিনি বিশ্বের বিভিন্ন শহরে চিত্রকর্ম প্রদর্শনের আয়োজন করেন। এতে তার বিপরীতে ছিলেন বিদ্যা সিনহা সাহা মীম ও আঁচল।
তাবাচ্ছুম বেগম

তাবাচ্ছুম বেগম (জন্ম: ২৫ ডিসেম্বর ১৯৭০) হলেন একজন ভারতীয় রাজনীতিবিদ। তিনি বহুজন সমাজ পার্টি দলের হয়ে কাজ করেন।
তাবাচ্ছুম ২০০৯ সালের নির্বাচনে উত্তর প্রদেশের কাইরানা থেকে লোকসভা থেকে নির্বাচিত হন।
শ্রী রাম সেনা

শ্রী রাম সেনা (আক্ষরিক ভাবে ভগবান রাম এর সেনা)একটি হিন্দুতবাদী সংগঠন। ১৯৬০ খ্রীষ্টাব্দে কলকি মহারাজ এই দলটির প্রতিষ্ঠিত করেন। এটি একটি হিন্দু সহায়ক সংগঠন। 
শ্রী রাম সেনা ১৯৬০ এর দশকে কলকি মহারাজ দ্বারা প্রাতিষ্ঠা লাভ করে। কলকি মহারাজ, শিব সেনা প্রধান বাল ঠাকরের ডান হাত হিসাবে পরিচিত ছিলেন এবং একাধিক হিন্দুত্ববাদী দল যথা বিশ্ব হিন্দু পরিষদ ও বজরং দল এর সদস্য ছিলেন।
২৪ আগস্ট ২০০৮ তারিখে, দলটির সদস্যরা দিল্লিতে মকবুল ফিদা হুসেনের চিত্রপ্রদর্শনীর বিরুদ্ধে সোচ্চার হয় ও ব্যাপক ভাংচুর চালায়।
২০০৮ সালের ৯ই ফেব্রুয়ারি তৎকালীন অভ্যন্তরীণ বিষয়ক ভারতীয় মন্ত্রী পি চিদাম্বরম শ্রী রাম সেনা দ্বারা সারা দেশে প্রচারিত র্কমসূচিকে উদ্বেগের কারণ বলে নিজের মত ব্যক্ত করে। এরপর জানুয়ারি ২০০৯ সালে, সেনা অধ্যক্ষ মুথালিক ভালোবাসা দিবসে যুগলদের দুষ্কর্ম থামানোর জন্য একটি কার্যসূচীর ঘোষণা করে।
২০০৬ মালেগাঁও বোমাবর্ষণে জড়িত থাকার অভিযোগে মহারাষ্ট্র পুলিশ শ্রী রাম সেনার বিরুধ্বে চার্জ শীট তৈরি করে। তারা ২০০৬ মালেগাঁও বিস্ফোরণে মূল অভিযূক্ত হিসেবে প্রাক্তন ভারতীয় সেনাবাহিনীর লেফটেনেন্ট কর্নেল প্রসাদ শ্রীকান্ত পুরোহিতের গোপন কথোপকথন থেকে শ্রী রাম সেনার উল্লেখ এবং তাদের নেতা প্রোমদ মুথালিক এর নাম জানা গেছে বলে জানায়। পরে তারা জানায় প্রসাদ শ্রীকান্ত পুরোহিত শ্রী রাম সেনা প্রাধান প্রোমদ মুথালিকের সাথে দেখা করার কথাও স্বীকার করেছেন।২০১৮ সালে ২৫ জন অভিযুক্তকে ২০০৯ ম্যাঙ্গালর পাব আক্রমণ সম্পর্কিত অভিযোগে আদালত নির্দোষ ঘোষণা করে।
ফাতিমা বিবি

বিচারপতি এম ফাতিমা বিবি (); (জন্ম: ৩০ এপ্রিল, ১৯২৭) ছিলেন ভারতের প্রথম মহিলা বিচারক। ভারতের সুপ্রিম কোর্টে (১৯৮৯) সালে তাকে নিযুক্ত করা হয়, এবং প্রথম কোন মুসলিম মহিলা যিনি ভারতের উচ্চতর বিচারব্যবস্থায় নিযুক্ত হন। তিনি ভারতের সুপ্রিম কোর্টের প্রথম  মহিলা বিচারক এবং এশিয়া উপমহাদেশেরও প্রথম মহিলা বিচারক হিসেবে মর্যাদা লাভ করেন। আদালত থেকে অবসরের পর তিনি জাতীয় মানবাধিকার কমিশনের সদস্য হিসেবে কাজ করেন এবং তামিলনাড়ুর (১৯৯৭-২০০১) সাল পর্যন্ত গভর্নর হিসেবে কর্মরত ছিলেন।
ফাতিমা বিবি মীরা সাহেব এবং খাদিজা বিবির কন্যা হিসেবে পাথানামথিত্তা, ট্রাভাঙ্কোর, ব্রিটিশ ভারতে ৩০ এপ্রিল ১৯২৭ সালে জন্মগ্রহণ করেন।
তিনি পাথানামথিত্তায় ক্যাথোলিকেট উচ্চ বিদ্যালয়ে তার স্কুল জীবন শুরু করেন এবং তার বি.এসসি. তিরুবনন্তপুরম এর ইউনিভার্সিটি কলেজ থেকে সম্পন্ন করেন।
তিনি ১৪ নভেম্বর ১৯৫০ সালে অ্যাডভোকেট হিসাবে তার নাম নথিভুক্ত হয়। তিনি কেরালার নিম্ন বিচার বিভাগে তার কর্মজীবন শুরু করেন। তিনি ১৯৫৮ সালের মে মাসে কেরালার সাব কোটি জুডিশিয়াল সার্ভিসেস মুনসেফ হিসাবে নিযুক্ত হন। তিনি ১৬৮ সালে সাব জজ হিসেবে পদোন্নতি পান এবং ১৯৭২ সালে চিফ জুডিশিয়াল ম্যাজিস্ট্রেট ও ১৯৭৪ সালে জেলা ও দায়রা জজ হিসেবে কাজ করেন।
এছাড়াও তিনি ১৯৮০ সালের জানুয়ারিতে আয়কর আপিল ট্রাইব্যুনালের বিচারিক সদস্য হিসাবে নিযুক্ত হন। তিনি তখন ৪ আগস্ট ১৯৮৩ সালে একজন বিচারক হিসেবে হাইকোর্ট থেকে উচ্চপদস্থ কর্মকর্তা ছিলেন।
তিনি ১৯৮৪ সালের ১৪ মে হাইকোর্টের স্থায়ী জজ হিসেবে মর্যাদা লাভ করেন। তিনি ১৯৮৯ সালের ২৯ এপ্রিল হাইকোর্টের জজ হিসাবে অবসর গ্রহণ করেন।
তিনি পরে ২৫ জানুয়ারি ১৯৯৭ সালে তামিলনাড়ু গভর্নর পদে নিযুক্ত হন।
রাষ্ট্রের গভর্নর হিসেবে তিনি মাদ্রাজ বিশ্ববিদ্যালয়ের চ্যান্সেলর হিসেবে দায়িত্ব পালন করেন। এছাড়াও তিনি পিছিয়ে পড়া শিক্ষার্থীদের জন্য কেরালা কমিশনের চেয়ারম্যান (১৯৯৩) হিসেবে কাজ করেন এবং জাতীয় মানবাধিকার কমিশন (১৯৯৩) এর সদস্য ছিলেনে। তিনি ১৯৯০ সালে ডি লিট সম্মানএবং মহিলা শিরোমনী পুরস্কার লাভ করেন। এছাড়াও তিনি,ভারত জ্যোতি পুরস্কার লাভ করেন।
তিনি বর্তমানে কেরালার পাথানামথিত্তায় তার পৈতৃক বাড়িতে বসবাস করছেন।
কাজী মারুফ

কাজী মারুফ (জন্ম: ৪ ডিসেম্বর, ১৯৮১) জনপ্রিয় বাংলাদেশী চলচ্চিত্র অভিনেতা। খুব অল্প সময়েই বাংলাদেশী চলচ্চিত্রে নিজেকে প্রতিষ্ঠিত করেছেন এই অভিনেতা। বাবা প্রখ্যাত পরিচালক কাজী হায়াৎ-এর মাধ্যমে চলচ্চিত্রে এসে তারই পরিচালনায় করা ছবি ইতিহাস দিয়ে বাংলাদেশ জাতীয় চলচ্চিত্র পুরস্কার লাভ করেন। শিশু শিল্পী হিসাবে কাজী মারুফের প্রথম সিনেমা "খোকনসোনা" ১৯৮২ সালের ২১শে অক্টোবর মুক্তি পেয়েছিলো। খোকনসোনা সিনেমায় কাজী মারুফের বয়স আট মাস ছিলো।
উইলস লিটল ফ্লাওয়ার থেকে ‘ও লেভেল’ পরীক্ষায় উত্তীর্ণ হয়ে মারুফ ‘এ লেভেল’ সম্পন্ন করেন মাস্টার মাইন্ড থেকে। ২০০১ সালের ২২ ফেব্রুয়ারি তারিখে একইদিনে তিনি বিশ্ববিদ্যালয় এবং চলচ্চিত্র জীবন শুরু করেন। সকালে বিশ্ববিদ্যালয়ে ওরিয়েন্টেশন শেষ করে বিকাল ৫টায় এফডিসি-র ১ নং ফ্লোরে "ইতিহাস" চলচ্চিত্রের মহরতের মাধ্যমে তিনি চলচ্চিত্র জীবন শুরু করেন। পরবর্তীতে লন্ডন স্কুল অব কমার্স থেকে ব্যবসায় শিক্ষায় স্নাতক সম্পন্ন করেন কাজী মারুফ।
অ্যাকশন ঘরানার চলচ্চিত্রের অভিনেতা কাজী মারুফ তার চলচ্চিত্র জীবন শুরু করেন ইতিহাস ছবির মাধ্যমে। কাজী হায়াৎ পরিচালিত এই চলচ্চিত্রটি মুক্তি পায় ২০০২ সালে। প্রথম ছবিতেই জাতীয় চলচ্চিত্র পুরস্কার জিতে নেন কাজী মারুফ।কাজী মারুফ সাম্প্রতিক সময়ে বাণিজ্যিক চলচ্চিত্রের পাশাপাশি বিকল্প ধারার চলচ্চিত্রে অভিনয় শুরু করেছেন। দেহরক্ষী ছবিতে নাম ভূমিকায়, আনিসুর রহমান মিলন এবং ববির পাশাপাশি দুর্দান্ত অভিনয় করেন। তবে ইভটিজিং ছবিতে তার কাশেম চরিত্রটি দর্শকপ্রিয়তা পায়। ২০১৪ সালে তিনি কাজী হায়াৎ পরিচালিত সর্বনাশা ইয়াবা ছবিতে কাজ করছেন। ২০১৫ সালে অভিনয় করেছেন মাল্টিমিডিয়া ফিল্ম প্রোডাকশন প্রযোজিত "ছিন্নমূল" ছায়াছবিতে। এতে তার নায়িকা লাক্স চ্যানেল আই সুপারস্টার অরিন। এছাড়াও মোস্তাফিজুর রহমান বাবু পরিচালিত "বিধ্বস্ত" ও ফিরোজ খান প্রিন্স পরিচালিত "শোধ প্রতিশোধ" অভিনয় করেন। "বিধ্বস্ত" ছায়াছবিতেও মারুফের নায়িকা অরিন এবং "শোধ প্রতিশোধ"-এ নায়িকা মৌসুমী হামিদ ও মৌমিতা মৌ। ইমদাদুল হক মিজানের পরিচালনায় "বেপরোয়া প্রেমিক" ছায়াছবিতেও অভিনয় করছেন । এই ছবিতে কাজী মারুফের বিপরীতে অভিনয় করবেন চিত্রনায়িকা মৌমিতা মৌ।
জাতীয় চলচ্চিত্র পুরস্কার
আর্চডিউক ফ্রাঞ্জ ফার্দিনান্দের গুপ্তহত্যা

সেরজেভো হত্যাকাণ্ড
১৯১৪ সালের ২৮ জুন, অস্ট্রিয়ার যুবরাজ আর্চডিউক ফ্রাঞ্জ ফার্দিনান্দ বসনিয়ার রাজধানী সারায়েভো সফরে যান। বসনিয়ার জাতীয়তাবাদী ‘’মাদা বস্না ‘’ গ্রুপের ৬ জন ঘাতক (Cvjetko Popović, Gavrilo Princip, Muhamed Mehmedbašić, Nedeljko Čabrinović, Trifko Grabež, Vaso Čubrilović) তাকে হত্যার উদ্দেশ্যে গাড়ী বহরের রাস্তায় দাড়িয়ে থাকে। প্রথমে কাব্রিনভিক, গাড়িতে একটি গ্রেনেড ছুড়ে মারে যা লক্ষ্যভ্রষ্ট হয় এবং আশেপাশের লোকজন আহত হয়। ফার্দিনান্দের গাড়িবহর চলতে থাকে। গাড়ির গতি বেশি থাকায় দ্বিতীয় ঘাতকও ব্যর্থ হয়।
প্রায় ঘণ্টাখানেক পরে ফ্রাঞ্জ ফার্দিনান্দ, সারায়েভো হাস্পাতাল থেকে ফেরত আসার সময় গাড়িবহর ভুল করে ভিন্ন রাস্তায় প্রবেশ করে যেখানে কাকতালীয়ভাবে ঘাতক প্রিন্সিব দাঁড়িয়ে ছিলেন। প্রিন্সিব পিস্তল দিয়ে ফ্রাঞ্জ ফার্দিনান্দ ও তার স্ত্রী সোফি-কে গুলি করে ও তারা মারা যায়। অস্ট্রিয়াতে এর কোন প্রভাব লক্ষ্য করা যায়নি। ইতিহাসবিদ Zbyněk Zeman এর ভাষায় ‘’এই ঘটনার কোন প্রভাব অস্ট্রিয়াতে পরেনি। পরের দুইদিন (২৮ ও ২৯ জুন) ভিয়েনার জনতা গান শুনে আর মদ খেয়েছে যেন কিছু ঘটেনি।"
জসিম

আবুল খায়ের জসিম উদ্দিন (পেশাদার নাম জসিম নামেই অধিক পরিচিত; ১৯৪৫– ১৯৯৮) ছিলেন একজন বাংলাদেশী চলচ্চিত্র অভিনেতা, প্রযোজক, ফাইট পরিচালক ও বাংলাদেশের স্বাধীনতা যুদ্ধের একজন বীর মুক্তিযোদ্ধা। অনেকেই তাকে বাংলা চলচ্চিত্রের অ্যাকশনের পথপ্রদর্শক হিসেবে মনে করেন। তিনি প্রখ্যাত অভিনেতা আজিমের হাত ধরে চলচ্চিত্রে আসেন। ১৯৭২ সালে ‘দেবর’ চলচ্চিত্রের মাধ্যমে বাংলা চলচ্চিত্রে অভিষেক হয়।
জসিম ১৯৪৫ সালের ১৪ আগস্ট তৎকালীন পূর্ব পাকিস্তানের (বর্তমান বাংলাদেশ) ঢাকার নবাবগঞ্জ উপজেলার বক্সনগর গ্রামে জন্মগ্রহণ করেন। তার প্রকৃত নাম আবদুল খায়ের জসিম উদ্দিন। জসিম ১৯৭১ সালে স্বাধীনতাযুদ্ধে একজন সৈনিক হিসেবে দুই নম্বর সেক্টরে মেজর হায়দারের নেতৃত্বে পাকিস্তানি হানাদার বাহিনীর বিরুদ্ধে লড়াই করেছিলেন।
জসিম আশির দশকে বাংলা চলচ্চিত্রে দর্শকপ্রিয়তা অর্জন করেন। জসিম চলচ্চিত্রে অভিনয় শুরু করেন "দেবর" চলচ্চিত্রের মাধ্যমে ১৯৭২ সালে। এই ছবিতে জসিম চলচ্চিত্র পরিচালকদের দৃষ্টি আকর্ষণ করতে সক্ষম হন। ১৯৭৩ সালে তিনি রংবাজ ছবিতে অ্যাকশন ডিরেক্টর হিসেবে কাজ করেন তিনি। তিনি পরিচিতি পান দেওয়ান নজরুল পরিচালিত "দোস্ত দুশমন" চলচ্চিত্রে খলনায়কের অভিনয় করে। খলনায়ক চরিত্রের মাধ্যমে চলচ্চিত্রে অভিনয় শুরু করলেও পরবর্তীকালে নায়ক হিসেবেও তিনি সফলতা পেয়েছিলেন। "দোস্ত দুশমন" ছবিটি সাড়াজাগানো হিন্দি চলচ্চিত্র "শোলে"র পুনর্নিমাণ। ছবিটিতে তিনি গাফফার চরিত্রে অভিনয় করেছিলেন। খোদ শোলে ছবির নামকরা চরিত্র গব্বার সিং এর আদলে থাকা ভারতীয় খলনায়ক আমজাদ খান পর্যন্ত ভূয়সী প্রশংসা করেছিলেন জসিমের। তার খলনায়ক অভিনয়ের সমাপ্তি ঘটে ‘সবুজ সাথী’ চলচ্চিত্রের মাধ্যমে। সবুজ সাথী চলচ্চিত্রে তিনি প্রথম প্রধান চরিত্রে অভিনয় করেন। এই চলচ্চিত্রে তিনি নায়ক হিসেবে আত্মপ্রকাশ করেন এবং মৃত্যুর পূর্ব পর্যন্ত নায়ক হিসেবেই অভিনয় চালিয়ে যান।
আশির দশকের সকল জনপ্রিয় নায়িকার বিপরীতে অভিনয় করেছেন এই অ্যাকশন অভিনেতা। তবে শাবানা ও রোজিনার সাথে তার জুটিই সবচেয়ে দর্শকপ্রিয়তা অর্জন করেছিল। বিভিন্ন চলচ্চিত্রে তাকে শোষণ-বঞ্চিত মানুষের প্রতিনিধি হিসেবে দেখা যায়।
জসিমের প্রথম স্ত্রী ছিলেন ড্রিমগার্লখ্যাত নায়িকা সুচরিতা। পরে তিনি ঢাকার প্রথম সবাক ছবির নায়িকা পূর্ণিমা সেনগুপ্তার মেয়ে নাসরিনকে বিয়ে করেন । জসিমের তিন ছেলে রাতুল, রাহুল, সামি । যার মধ্যে রাতুল ও সামি 'ওউনড' ব্যান্ডের বেজিস্ট ও ড্রামার আর রাহুল 'ট্রেইনরেক' ব্যান্ডের গিটারিস্ট।
কুয়াশা, প্রতিজ্ঞা, এপার-ওপার, নিশান, নিষ্পাপ, নিঃস্বার্থ, নিষ্ঠুর, ভরসা, মাস্তান রাজা, ঘাত-প্রতিঘাত, বিজয়, রক্তের বদলা, চিরশত্রু, লক্ষ্মীর সংসার, যাদুনগর, গর্জন, আখেরী মোকাবেলা,
বাইদা, গরিবের মাস্তান, রক্তের বদলা, সাহস,
গর্জন, শত্রুতা, মান সম্মান, প, রূপসী নাগিন।
খলনায়ক হিসেবে তাঁর অভিনীত বেশকিছু ছবির মধ্যে রয়েছে:
জসিম ১৯৯৮ সালের ৮ই অক্টোবর মস্তিষ্কে রক্তক্ষরণজনিত কারণে পরলোকগমন করেন । জসিমের মৃত্যুর পর এফডিসিতে তার নামে একটি ফ্লোরের নামকরণ করা হয়।
বেনাস্টার টার্লেটন

জেনারেল স্যার বেনাস্টার টার্লেটন, প্রথম ব্যারোনেট, জিসিবি (২১শে আগস্ট ১৭৫৪ – ১৫ই জানুয়ারি ১৮৩৩) ছিলেন একজন ব্রিটিশ সৈনিক ও রাজনীতিবিদ।
তাকে আজো সম্ভবত আমেরিকার স্বাধীনতা যুদ্ধে তার কৃতিত্ত্বপূর্ণ সামরিক অবদানের জন্য স্মরণ করা হয়ে থাকে। দাবি করা হয়ে থাকে, ওয়েক্সহাসের যুদ্ধে কন্টিনেন্টাল আর্মির সৈন্যদলকে গুলির মুখে আত্মসমর্পণে বাধ্য করার জন্য তিনিই ছিলেন অগ্রপথিক। "রবার্ট ডি. বেস" লিখিত কাল্পনিক উপন্যাস "দ্য গ্রিন ড্রাগন: দ্য লাইভস অফ বেনাস্টার টার্লেটন এন্ড মেরি রবিনসনে" তাকে ব্লাডি বেন ও দ্য বুচার নামে উল্লেখ করা হয়েছে যা বর্তমান সংস্কৃতিতেও প্রভাব ফেলেছে। উপন্যাসটি ১৯৫২ সালে প্রকাশিত হয়েছিল।
তিনি একজন আদর্শবান সৈনিক হিসেবে ব্রিটিশদের কাছে অভিনন্দিত হয়েছিলেন এবং তার যুদ্ধ নৈপুণ্যের জন্য তার বিরোধী সিনিয়র অফিসাররাও তাকে ভালো চোখে দেখতেন। তার সবুজ ইউনিফর্ম ব্রিটিশ লেজিয়নের স্ট্যান্ডার্ড; একটি প্রাদেশিক ইউনিট যা নিউ ইয়র্কে ১৭৭৮ সালে সংগঠিত হয়। টার্লেটন পরবর্তীকালে লিভারপুল থেকে সংসদ সদস্য নির্বাচিত হয়েছিলেন ও ক্রমেই একজন প্রমিনেন্ট উইং রাজনীতিবিদ হিসেবে নিজের অবস্থান শক্ত করেছিলেন। টার্লেটনের ক্যাভলরির লোকদের সচরাচর "টার্লেটন রেইডারস" নামে ডাকা হয়।
বেনাস্টারের পিতার নাম জন টার্লেটন যিনি ছিলেন জাহাজের মালিক ও দাস বণিক। জন টার্লেটন লিভারপুলের মেয়র হিসেবেও দায়িত্ব পালন করেন (১৭১৮ - ১৭৭৩) এবং তার সাথে ব্রিটেনের আমেরিকান কলোনির যথেষ্ট ভালো ব্যবসায়িক সম্পর্ক ছিলো। বেনাস্টার ছিলেন সাত ভাইয়ের মধ্যে চতুর্থ।
টার্লেটন লন্ডনের মিডল টেম্পলে অধ্যয়ন শুরু করে এবং ১৭৭১ সালে অক্সেফোর্ড বিশ্ববিদ্যালয়ের ইউনিভার্সিটি কলেজে আইন বিষয়ে অধ্যয়ন করে, আইনজীবী হিসেবে কর্মজীবন শুরু করার প্রস্তুতি নেন। ১৭৭৩ সালে তিনি তার পিতার মৃত্যুর পর উত্তাধিকার সূত্রে £৫,০০০ অর্জন করেন। কিন্তু তিনি এক বছরের মধ্যেই তার টাকার অধিকাংশই লন্ডন ট্রি ক্লাবে মদ ও নারীর পিছনে ব্যয় করেন। ১৭৭৫ সালে তিনিপ্রথম ড্রাগন গার্ডে ক্যাভলরি অফিসার হিসেবে নিয়োগ পানে এবং কিছুদিনের মধ্যেই একজন দক্ষ অশ্বারোহী ও সৈনদের দলপতি হিসেবে দক্ষতার পরিচয় দেন। পরবর্তীতে তার দক্ষতাবলে তিনি লেফটেনান্ট কর্ণেল পদমর্যাদায় ভূষিত হন।
নিউল্যান্ডস ক্রিকেট গ্রাউন্ড

নিউল্যান্ডস ক্রিকেট মাঠ দক্ষিণ আফ্রিকার কেপ টাউনে অবস্থিত একটি ক্রিকেট মাঠ। দক্ষিণ আফ্রিকা জাতীয় ক্রিকেট দলের অন্যতম স্টেডিয়াম হিসেবে এর বিশেষ পরিচিতি রয়েছে। ১৮৮৯ সালে সর্বপ্রথম টেস্ট ক্রিকেট এবং ১৯৯২ সালে সর্বপ্রথম একদিনের আন্তর্জাতিক ক্রিকেট খেলা অনুষ্ঠিত হয়। মার্চ, ২০১৪ সাল পর্যন্ত ৫১টি টেস্ট ম্যাচসহ ৩৫টি একদিনের আন্তর্জাতিক অনুষ্ঠিত হয়েছে।<ref name="Statsguru: Newlands, Cape Town / Test matches / Match result list "></ref><ref name="Statsguru: Newlands, Cape Town / One-Day Internationals matches / Match result list "></ref> এছাড়াও এটি কেপ কোবরাস দলের অনুশীলনের মাঠ হিসেবে ব্যবহৃত হয় যেখানে সানফয়েল সিরিজ, মোমেনটাম ওয়ানডে কাপ এবং র‌্যামস্ল্যাম প্রো২০ প্রতিযোগিতারও আয়োজন করা হয়। এছাড়াও নিউল্যান্ডস স্টেডিয়ামে রাগবি ইউনিয়ন ও ফুটবল খেলার আসর বসে।
মাঠটির সাথে বাণিজ্যিকভাবে চুক্তিবদ্ধ হওয়ায় তা সাহারা পার্ক নিউল্যান্ডস নামে পরিচিত। কিন্তু, দক্ষিণ আফ্রিকাসহ ক্রিকেট সমর্থকদের কাছে এর ঐতিহাসিক নাম নিউল্যান্ডস নামেই সমধিক পরিচিতি পেয়ে আসছে।
১৮৪৫ সালে জ্যাকব লেটারস্টেট নামীয় ব্যক্তি তার কন্যা লিডিয়া কোরিনাকে ভিকম্পটে ডি মন্টমর্টের সাথে বিবাহ-বন্ধনে আবদ্ধ হবার সময় উপহার হিসেবে প্রদান করেন। ১৮৮৭ সালে ওয়েস্টার্ন প্রভিন্স ক্রিকেট ক্লাব পঁচিশ বছর মেয়াদে ৫০ পাউন্ডের বিনিময়ে লীজ নেয়। ১৮৮৮ সালে ক্লাবটি চুক্তিতে আবদ্ধ হয় ও অর্থমূল্য ১০০ পাউন্ডে বৃদ্ধি পেয়ে ভাড়া নেয়। ক্লাবের আজীবন সদস্যগণ প্রত্যেকেই ব্যয় নির্বাহের জন্য ২৫ পাউন্ড প্রদান করেন ও প্যাভিলিয়ন নির্মাণে আরও ৩৫০ পাউন্ড দানের মাধ্যমে সংগ্রহ করে।
২৪ মার্চ, ১৮৮৯ তারিখে প্রথমবারের মতো নিউল্যান্ডসে টেস্ট খেলা অনুষ্ঠিত হয়। ঐ খেলায় ইংল্যান্ড ক্রিকেট দল স্বাগতিক দক্ষিণ আফ্রিকা দলকে ইনিংস ও ২০২ রানের বৃহৎ ব্যবধানে পরাভূত করেছিল। জানুয়ারি, ২০১৪ সাল পর্যন্ত অনুষ্ঠিত ৫০টি টেস্টে দক্ষিণ আফ্রিকা ১৮ খেলায় জয়লাভ করে। পক্ষান্তরে অন্যান্য টেস্টখেলুড়ে দেশগুলো ২২ খেলায় বিজয়ী হয় ও ১০ খেলা ড্রয়ে পরিণত হয়।
নিউল্যান্ডসকে বিশ্বের অন্যতম সুন্দর ক্রিকেট মাঠ হিসেবে বিবেচনা করা হয়।
ব্যাটসম্যানেরা এ মাঠে ৮৪টি টেস্ট সেঞ্চুরি করতে পেরেছেন। তন্মধ্যে ২০০৬ সালে নিউজিল্যান্ডের স্টিফেন ফ্লেমিংয়ের ৪২৩ বলে করা ২৬২ রান সবচেয়ে বেশি রানের স্বীকৃতি পেয়েছে। এছাড়াও হার্শেল গিবসের ২২৮ ও গ্রেইম পোলকের ২০৯ রান উল্লেখযোগ্য। জ্যাক ক্যালিস সবচেয়ে বেশি নয়টি সেঞ্চুরি করেছেন।<ref name="Statsguru: Test matches / Batting records / Innings by innings list"></ref>
এ মাঠে একদিনের আন্তর্জাতিকে প্রথম সেঞ্চুরি করেছেন নিউজিল্যান্ডের রজার টোজ। তিনি দক্ষিণ আফ্রিকার বিপক্ষে ১০৩ রান করেছিলেন। এছাড়াও, দক্ষিণ আফ্রিকার বাইরে ব্রায়ান লারা ও সৌরভ গাঙ্গুলী এ কীর্তিগাথা রচনা করেছেন। ২০০১ সালে কেনিয়ার বিপক্ষে নিল ম্যাকেঞ্জি অপরাজিত ১৩১* রান করেছেন ১২১ বলে যা সর্বোচ্চ রান হিসেবে স্বীকৃত। একমাত্র ব্যাটসম্যান হিসেবে হার্সেল গিবস সবেচেয়ে বেশি ২টি সেঞ্চুরি করেছেন।<ref name="Statsguru: One-Day Internationals / Batting records / Innings by innings list"></ref>
সেলিম আহমেদ

সেলিম আহমেদ (); হলেন একজন ভারতীয় চলচ্চিত্র পরিচালক, চিত্রনাট্যকার, চলচ্চিত্র প্রযোজক। এজন ভ্রমণ পরামর্শক হিসেবে দীর্ঘ সময় ধরে কাজ করার পর তিনি একটি সৃজনশীল পরিচালক হিসেবে যোগ দেন এবং তিনি একটি টেলিভিশন চ্যানেল একটি সৃষ্টিশীল পরিচালক ও স্ক্রিপ্ট রাইটার হিসেবে যোগ দেন। তার পরিচালক আত্মপ্রকাশ করে তৈরী করেন "আবু" (২০১১), তিনি অনেক প্রশংসা অর্জন করেন এবং বিভিন্ন আন্তর্জাতিক চলচ্চিত্র উত্সবে প্রদর্শন করা হয়। এটি ৮৪তম একাডেমি পুরস্কার এর জন্য শ্রেষ্ঠ বিদেশী ফিল্ম বিভাগে মনোনয়ন জন্য বিবেচনা করে ভারতের সরকারি এন্ট্রি হিসেবে নির্বাচিত হয়েছে। সেলিম এর দ্বিতীয় প্রকল্প মাম্মুত্তী অভিনীত কুনজানাথানেতে কাদা যেটি ৩০ আগস্ট ২০১৩ সালে মুক্তি পায়।
সেলিম আহমেদ কেরালার মাত্তান্নুর ১ অক্টোবর ১৯৭০ সালে আহমেদ কুট্টি এবং আসিয়া উম্মা এর পুত্র হিসেবে জন্মগ্রহণ করেন। তিনি মাত্তান্নুর পাজাবাস্সিরাজা এনএসএস কলেজ থেকে বাণিজ্য বিভাগে স্নাতক সম্পন্ন করেন এবং ভ্রমণ ও পর্যটনে একজন পেশাদারী ডিপ্লোমা লাভ করেন। 
সেলিম মাহিদার সাথে বিবাহ বন্ধনে আবদ্ধ হন এবং তার দুই পুত্র রয়েছে; যথা- অ্যালেন জহর ও আমাল জহর।
সবকিছু নষ্টদের অধিকারে যাবে

সব কিছু নষ্টদের অধিকারে যাবে বাংলাদেশী লেখক হুমায়ুন আজাদ রচিত একটি কাব্যগ্রন্থ। ১৯৮৫ সালের ফেব্রুয়ারি (ফাল্গুন, ১৩৯২ বঙ্গাব্দ) মাসে অমর একুশে গ্রন্থমেলায় ঢাকার অনিন্দ্য প্রকাশন থেকে এটি প্রকাশিত হয়।
হুমায়ুন আজাদ তার প্রথম দুটি কবিতার বইয়ের পর এই বইতেও আবেগ ফুটিয়ে তুলেছিলেন নিজস্ব ভঙ্গীতে; প্রেমের কবিতা 'আমাকে ভালোবাসার পর' ছিলো একটি পুনরাবৃত্তি ছাঁচের কবিতা, 'তুমি সোনা আর গাধা করো' ছিলো একটি বিদ্রূপাত্মক কবিতা।
নিউল্যান্ডস ক্রিকেট গ্রাউন্ডে আন্তর্জাতিক ক্রিকেট সেঞ্চুরির তালিকা

নিউল্যান্ডস ক্রিকেট মাঠ দক্ষিণ আফ্রিকার কেপ টাউনে অবস্থিত একটি ক্রিকেট মাঠ। ১৮৮৯ সালে সর্বপ্রথম টেস্ট ক্রিকেট এবং ১৯৯২ সালে সর্বপ্রথম একদিনের আন্তর্জাতিক ক্রিকেট খেলা অনুষ্ঠিত হয়। আগস্ট, ২০২০ সাল পর্যন্ত পর্যন্ত ৫২টি টেস্ট ম্যাচসহ ৩৬টি একদিনের আন্তর্জাতিক অনুষ্ঠিত হয়েছে।<ref name="Statsguru: Newlands, Cape Town / Test matches / Match result list "></ref><ref name="Statsguru: Newlands, Cape Town / One-Day Internationals matches / Match result list "></ref>
১৮৮৯ সালে ইংল্যান্ডের ববি এবেল দক্ষিণ আফ্রিকার বিপক্ষে ১২০ রানের সেঞ্চুরিটি ছিল এ মাঠের সর্বপ্রথম সেঞ্চুরি। আগস্ট, ২০২০ সাল পর্যন্ত ব্যাটসম্যানেরা এ মাঠে ৯৯টি টেস্ট সেঞ্চুরি করতে পেরেছেন। তন্মধ্যে ২০০৬ সালে নিউজিল্যান্ডের স্টিফেন ফ্লেমিংয়ের ৪২৩ বলে করা ২৬২ রান সবচেয়ে বেশি রানের স্বীকৃতি পেয়েছে। এছাড়াও হার্শেল গিবসের ২২৮ এবং গ্রেইম পোলকের ২০৯ রান উল্লেখযোগ্য। জ্যাক ক্যালিস সবচেয়ে বেশি নয়টি সেঞ্চুরি করেছেন।<ref name="Statsguru: Test matches / Batting records / Innings by innings list"></ref>
এ মাঠে একদিনের আন্তর্জাতিকে প্রথম সেঞ্চুরি করেছেন নিউজিল্যান্ডের রজার টোজ। তিনি দক্ষিণ আফ্রিকার বিপক্ষে ১০৩ রান করেছিলেন। এছাড়াও, দক্ষিণ আফ্রিকার বাইরে ব্রায়ান লারা ও সৌরভ গাঙ্গুলী এ কীর্তিগাথা রচনা করেছেন। ২০০১ সালে কেনিয়ার বিপক্ষে নিল ম্যাকেঞ্জি অপরাজিত ১৩১* রান করেছেন ১২১ বলে যা সর্বোচ্চ রান হিসেবে স্বীকৃত। একমাত্র ব্যাটসম্যান হিসেবে হার্শেল গিবস সবচেয়ে বেশি ২টি সেঞ্চুরি করেছেন।<ref name="Statsguru: One-Day Internationals / Batting records / Innings by innings list"></ref>
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত টেস্ট সেঞ্চুরিগুলো তুলে ধরা হয়েছে (টেস্ট#২১২২; ৪ মার্চ, ২০১৪):
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত একদিনের আন্তর্জাতিকের সেঞ্চুরিগুলো তুলে ধরা হয়েছে (৪ মার্চ, ২০১৪ তারিখ পর্যন্ত):
নিম্নবর্ণিত তালিকায় নিউল্যান্ডস ক্রিকেট গ্রাউন্ডে সংঘটিত মহিলাদের টেস্ট সেঞ্চুরিগুলো তুলে ধরা হয়েছে (৪ মার্চ, ২০১৪ তারিখ পর্যন্ত):
মারিও বালোতেল্লি

মারিও বালোতেল্লি অথবা () হলেন একজন ঘানাইয়ান বংশোদ্ভূত ইতালীয় পেশাদার খেলোয়াড় । প্রিমিয়ার লিগ এ খেলেন লিভারপুল এর হয়ে । ইতালি জাতীয় দলেরও একজন নিয়মিত খেলোয়াড় । 
প্রথম দিকে তিনি সাধারণ খেলোয়াড় হিসাবে বার্সেলোনার হয়ে খেলেন । পরে তিনি তে যোগ দেন ।
আমিন খান

আমিন খান (জন্ম: ২৪ ডিসেম্বর, ১৯৭২) একজন বাংলাদেশী চলচ্চিত্র অভিনেতা। তিনি প্রায় ১৯০টিরও বেশি চলচ্চিত্রে অভিনয় করেছেন। তাঁর উল্লেখযোগ্য চলচ্চিত্রগুলোর মধ্যে রয়েছে ফুল নেবো না অশ্রু নেবো, স্বপ্নের নায়ক, বীর সন্তান, বাংলার কমান্ডো, হৃদয় আমার, হীরা চুনি পান্না, পিতার আসন ও হৃদয়ের বন্ধন। বিশেষত হৃদয় আমার চলচ্চিত্রে অভিনয়ের মাধ্যমে তিনি ব্যাপক জনপ্রিয়তা অর্জন করেন।
১৯৯০ সালে আমিন খান এফডিসির নতুন মুখের সন্ধানে প্রতিযোগিতায় অংশ নেন এবং নির্বাচিত হন। এরপর অডিশন দিয়ে টেকার পর একজন পরিচালক তাকে নিয়ে চলচ্চিত্র নির্মাণে আগ্রহ দেখায়। এই সময়ে আরও তিনটি চলচ্চিত্রের প্রস্তাব আসলেও তিনি সেই পরিচালককে কথা দেওয়ার কারণে বাকি প্রস্তাবগুলো ফিরিয়ে দেন। কিন্তু সেই চলচ্চিত্রটিতে তাকে নেওয়া হয়নি। এরপর তিনি তিনটি চলচ্চিত্রে চুক্তিবদ্ধ হন, কিন্তু কোনটির কাজ শুরু হয়নি। এই সময় সাংবাদিক আহমেদ কামরুল মিজানের সহযোগিতায় তিনি "অবুঝ দুটি মন" চলচ্চিত্রে কাজের সুযোগ পান। ১৯৯৩ সালে মুক্তিপ্রাপ্ত "অবুঝ দুটি মন" তার প্রথম চলচ্চিত্র। এটি পরিচালনা করেছিলেন মোহাম্মদ হোসেন। হোসেন পরিচালিত পূর্ববর্তী "আজকের হাঙ্গামা" চলচ্চিত্রটি ব্যবসাসফল ছিল। আমিন খান এই চলচ্চিত্রটিতে অভিনয়ের প্রস্তাব পেয়েছিলেন, কিন্তু তা ফিরিয়ে দিয়েছিলেন।
তার অভিনীত দ্বিতীয় চলচ্চিত্র বাদল খন্দকার পরিচালিত "দুনিয়ার বাদশাহ" সুপারহিট হলে তিনি সকলের নজর কাড়েন। মারপিটধর্মী চলচ্চিত্রে সফল হওয়ায় নির্মাতারা প্রণয়ধর্মী চলচ্চিত্রের পাশাপাশি মারপিটধর্মী চলচ্চিত্রেও তাকে চুক্তিবদ্ধ করাতে থাকেন। ১৯৯০-এর দশকে মাঝামাঝিতে তার অভিনীত "হৃদয় আমার", "জনম জনম" ব্যবসা সফল ও জনপ্রিয় হয়। তিনি সালমান শাহের অসমাপ্ত সিনেমা "স্বপ্নের নায়ক"-এ অভিনয় করে প্রশংসিত হন এবং জনপ্রিয়তা অর্জন করেন। পরবর্তীতে ১৯৯৮/৯৯ সালে মুক্তিপ্রাপ্ত "তোমার আমার প্রেম", "সাগরিকা", "লাভ ইন থাইল্যান্ড" চলচ্চিত্রগুলোও জনপ্রিয়তা অর্জন করে। অপরদিকে অ্যাকশন নায়ক হিসেবে "বীর সন্তান", "বাংলার কমান্ডো", "শয়তান মানুষ", "জনতার বাদশাহ", "বিশ্বনেত্রী" চলচ্চিত্রগুলোও তার কর্মজীবনের প্রথম দিকের ব্যবসা সফল ও আলোচিত সিনেমাগুলোর মধ্যে উল্লেখযোগ্য।
২০০০-০৬ সাল আমিন খানের কর্মজীবনের অন্যতম সফলতার বছর। এ বছরগুলোতে আমিন খান অভিনীত প্রায় ৯০টি সিনেমা মুক্তি পায়। যার মধ্যে "মুখোমুখি", "নয়া কসাই", "ফুল নেবো না অশ্রু নেবো", "টোকাই থেকে হিরো", "হীরা চুনি পান্না", "জীবনের গ্যারান্টি নাই", "মাস্তান নাম্বার ওয়ান", "মাঝির ছেলে ব্যারিস্টার", "পিতার আসন"-সহ অনেক সিনেমা সুপারহিট ব্যবসা সফল হয়।
১৯৯৮ সালে টিভি নাটকে অভিনয়ের দীর্ঘ ১৪ বছর পর আমিন খান ২০১২ সাল থেকে বেশ কিছু টিভি নাটক ও টেলিছবিতে অভিনয় করেছেন।
আমিনুল খান ১৯৭২ সালে ২৪শে ডিসেম্বর সাতক্ষীরা জেলার কালীগঞ্জ থানার অন্তর্ভুক্ত মৌতলা ইউনিয়নের এক মুসলিম পরিবারে জন্মগ্রহণ করেন। ১৯৯৮ সালে আমিন খান স্নিগ্ধা খানের সাথে বিবাহ বন্ধনে আবদ্ধ হন। তাদের দুটি ছেলে সন্তান রয়েছে। স্ত্রী ও দুই ছেলে নিয়ে তিনি উত্তরায় থাকেন।
নারায়ণগঞ্জ ওসমানী স্টেডিয়াম

ওসমানী পৌর স্টেডিয়াম ১৯৬৫ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি নারায়ণগঞ্জ জেলার নারায়ণগঞ্জ সিটি কর্পোরেশনের ১২ নং ওয়ার্ডের ইসদাইর মহল্লায় শের-ই বাংলা রোডের পাশে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ফুটবল,ক্রিকেট, ভলিবল, হকি,হ্যান্ডবল ও কারাতে এর খেলোয়াড় বাছাই ও প্রশিক্ষণ অনুষ্ঠিত হয় । স্টেডিয়ামটি বাংলাদেশ প্রিমিয়ার লিগ(বিপিএল)-এর ২০০৯-১০ আসরের অন্যতম ভেন্যু। নারায়ণগঞ্জ জেলার দুইটি স্টেডিয়ামের মধ্যে এটা প্রথমে নির্মিত হয়। অন্য স্টেডিয়ামটি ফতুল্লায় অবস্থিত খান সাহেব ওসমান আলী স্টেডিয়াম। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।
১৯৬৫ সালে নারায়ণগঞ্জ পৌরসভা খেলার মাঠ হিসেবে এ স্টেডিয়ামের সাড়ে আট একর জায়গা উন্নয়ন করা হয়। স্বাধীনতার পর মাঠটিকে স্টেডিয়াম ঘোষণা দেওয়া হয়। ১৯৭৩ সালে নারায়ণগঞ্জ পৌরসভা স্টেডিয়ামের প্যাভিলিয়ন নির্মাণ করে দেয়। ১৯৭৮ সালে নারায়ণগঞ্জ শহর উন্নয়ন কমিটি মাঠের পশ্চিম পাশে গ্যালারি নির্মাণ করে, যা এখনো আছে। ১৯৮৬ সালে এটি দেখভালের দায়িত্ব হস্তান্তর করা হয় জেলা ক্রীড়া সংস্থার কাছে।
রক্ষণাবেক্ষণ না থাকায় মাঠের অনেক অংশে সবুজ ঘাস নেই, অনেক অংশে মাটি আলগা হয়ে গেছে, ফলে প্রচুর ধুলিকণা ওড়ে। স্টেডিয়ামটির পশ্চিম গ্যালারির অনেক অংশে ঢালাই খসে পড়েছে । স্টেডিয়ামে গণশৌচাগার নেই। খেলোয়াড়-কর্মকর্তাদের জন্য যে টয়লেট আছে, সেটিও মানসম্পন্ন নয়। প্রেস বক্স নেই।
বাংলাদেশ পেশাদার ফুটবল লিগের তৃতীয় মৌসুমে- 'বাংলাদেশ লিগ ২০০৯-২০১০' এ প্রথম বারের মত নারায়ণগঞ্জের ক্লাব শুকতারা যুব সংসদ অংশগ্রহণ করে। ঐ আসরে নারায়ণগঞ্জ শুকতারা সংসদ এই স্টেডিয়ামটিকে তাদের হোম ভেন্যু হিসেবে ব্যবহার করে। এই ভেন্যুতে ঐ মৌসুমে ১২ টি পেশাদার লিগ ম্যাচ অনুষ্ঠিত হয়।
স্টেডিয়ামটির পশ্চিম পাশের গ্যালারীতে ৪০০০ দর্শক বসে খেলা দেখতে পারেন।
২০১৭ সালে পাঁচ কোটি টাকা ব্যয়ে স্টেডিয়ামটির সংস্কার কাজ শুরু হয়।
নারায়ণগঞ্জ জেলার খেলাধুলা ও বিনোদন
শহীদ আজমী

শহীদ আজমী (; জন্মঃ ১৯৭৭ – ১১ ফেব্রুয়ারি ২০১০) ছিলেন একজন সুপরিচিত ভারতীয় আইনজীবী এবং মানবাধিকার কর্মী। তিনি ভুলভাবে সন্ত্রাসবাদের ক্ষেত্রে অভিযুক্ত ব্যক্তিদের রক্ষার জন্য সবচেয়ে পরিচিত; যেমনঃ প্রমাণের অভাবের জন্য খালাসী ছিলেন ফাহিম আনসারি, তিনি ২৬/১১ মুম্বাই হামলার মধ্যে অভিযুক্ত হন। ১৪ বছর বয়সে তিনি ১৯৯২ সালে মুম্বাই দাঙ্গার সময় গ্রেপ্তার হন। তিনি একটি জঙ্গি প্রশিক্ষণ শিবির মধ্যে পাকিস্তান শাসিত কাশ্মীর গিয়েছিলেন, কিন্তু মোহমুক্ত ফিরে আসেন। তাকে টিএডিএর অধীন আবার গ্রেপ্তার করা হয়, রাষ্ট্রের বিরুদ্ধে অঙ্কন অভিযোগে দিল্লির তিহার কারাগারে সাত বছর কাটান, যদিও তিনি পরে খালাসী ছিলেন। তিনি যখন জেলে ছিলেন তখন থেকে পড়াশোনা শুরু করেন এবং ২০০৩ মুম্বাই এর অপরাধী প্রতিরক্ষা আইনজীবিতে পরিণত হন সন্ত্রাসবাদের জন্য অভিযুক্ত তাদের জন্য মামলা রক্ষার ক্ষেত্রে। সন্ত্রাসবাদ আইন ২০০২ (পিওটিএ) এর প্রতিরোধ পরে রহিত করা হয়। তিনি মাত্র ৩২ বছর বয়সে কুরলায়, ফেব্রুয়ারি ১১, ২০১০ সালে মুম্বাই তার অফিসে তিন আক্রমণকারীদের হাতে নিহত হন।
তিনি মুম্বাই এর আবু অসীম আজমি, একটি সমাজবাদী পার্টির রাজনীতিবিদ ও এমএলএ এর ভাগ্নে ছিলেন।
আজমী আজমগড়, উত্তর প্রদেশের মধ্যে একটি মুসলিম সম্ভ্রান্ত পরিবারে, মুম্বাই এর দেহনার শহরতলীতে জন্মগ্রহণ করেন এবং সেখানে প্রতিপালিত হন। তিনি পাঁচ ভাইদের মধ্যে তৃতীয় ছিলেন। এছাড়াও মুম্বাইয়ের মধ্যে তার আরেক ভাই খালিদ আজমি একজন উকিল হন।
তার ডিগ্রী প্রাপ্তির পর তিনি কিছু মাস ধরে আইনজীবী মজীদ মেমোন এর সঙ্গে কাজ করেন, ২০০৩ সালের একজন স্বাধীন আইনজীবী হিসাবে তার কর্মজীবন শুরু করার আগে। শীঘ্রই সন্ত্রাসবাদ আইনের প্রতিরোধে ২০০২ সালে (পিওটিএ) অধীন অভিযুক্ত মুসলমানদের ক্ষেত্রে কাজ শুরু করেন। জামাত ই উলেমা ই হিন্দ মত এনজিও সঙ্গে আলোচনা করেন। একজন প্রতিরক্ষা আইনজীবী হিসেবে তার প্রথম প্রধান সাফল্য ২০০২ সালে ঘাটকোপার বাসে বোমা হামলা কেস, যখন ​​আরিফ পানওয়ালাকে সন্ত্রাসবাদ আইন (পিওটিএ) এর প্রতিরোধ অধীন গ্রেপ্তার করা হয়।
আজমী এরপর ৭/১১ এর মুম্বাই স্থানীয় ট্রেনে বিস্ফোরণের, ২০০৬ সালে ঔরঙ্গাবাদ অস্ত্র ছিনিয়ে, ২০০৬ সালে মালেগাঁও ক্ষেত্রে বিস্ফোরণ মধ্যে অভিযুক্তদের হয়ে প্রতিনিধিত্ব করেন।
তিনি কুরলায় ট্যাক্সি পুরুষ উপনিবেশনে তার অফিসে ফেব্রুয়ারি ১১, ২০১০ সালে নিহত হন, যখন চার বন্দুকধারীর তার অফিসে প্রবেশ করে এবং দুটি গুলি করেন, ফাকা গুলি এবং শেষে পালিয়ে যান। তাকে ঘাতকোপাররের রাজাওয়ান্দি হাসপাতালে নিয়ে যাওয়া হয়, কিন্তু শীঘ্রই তাকে মৃত ঘোষণা করা হয়।
রাজকুমার রাও চরিত্রে অভিনীত শহীদ (২০১৩) শিরোনামে আজীমের জীবনের উপর ভিত্তি করে হিন্দি চলচ্চিত্র নির্মাণ করা হয়। চলচ্চিত্রটি হানসাল মেহতা পরিচালনায় এবং অনুরাগ কাসাপ এর প্রযোজনায় নির্মিত হয়।
চলচ্চিত্রটি ২০১৩ সালের সেপ্টেম্বর মাসে ২০১২ টরন্টো ইন্টারন্যাশনাল ফিল্ম ফেস্টিভাল এর 'শহরের সিটি' তে ওয়ার্ল্ড প্রিমিয়ার হয়েছিল এবং ২০১৩ সালের ১৮ অক্টোবর ভারতে মুক্তি দেওয়া হয়।
চলচ্চিত্রটিতে জনাব আজমীর আদালত কক্ষ বাইরে আক্রমণকারীদের দ্বারা আক্রমণ হওয়ার একটি দৃশ্য রয়েছে। উপরন্তু, আজমীর দায়ের করা বিভিন্ন পিটিশন ছবিতে নাটকীয় আবহের জন্য একটি একক কেস এর মধ্যে সংযুক্ত করা হয়।
ইলিয়াস আজমী

ইলিয়াস আজমী (); (জন্ম: ২২ আগস্ট ১৯৩৪) হলেন একজন উত্তর প্রদেশের শাহাবাদ (লোকসভা কেন্দ্রের) ভারতীয় রাজনীতিবিদ।
ইলিয়াস আজমী ১৯৩৪ সালের ২২ আগস্ট উত্তর প্রদেশ এর আজমগড়ে জন্ম গ্রহণ করেন। তার স্ত্রীর বদরুন্নেচ্ছা সম্প্রতি পরলোকগমন করেছেন। এছাড়াও আজমীরের পরিবারে ৪ পুত্র এবং চার কন্যা সন্তান রয়েছে।
ইলিয়াস বহুজন সমাজ পার্টি থেকে নেতৃত্ব দিয়ে ১১তম এবং ১৪তম লোকসভা নির্বাচনে সংসদ সদস্য নির্বাচিত হন।
১৯৮৪ এশিয়া কাপ

১৯৮৪ এশিয়া কাপ সংযুক্ত আরব আমিরাতের শারজায় ৬-১৩ এপ্রিল, ১৯৮৪ তারিখে অনুষ্ঠিত হয়। এশিয়া কাপের ইতিহাসে এ প্রতিযোগিতা এর সূচনালগ্ন হিসেবে বিবেচিত। ভারত, পাকিস্তান এবং শ্রীলঙ্কা - এ তিন দেশের পুরুষদের জাতীয় ক্রিকেট দল প্রতিযোগিতায় অংশগ্রহণ করেছিল। সম্প্রচারস্বত্ত্বজনিত কারণে প্রতিযোগিতাটি রথম্যান্স এশিয়া কাপ নামে পরিচিত হয়।
রাউন্ড-রবিন লীগ পদ্ধতিতে দলগুলো একে-অপরের বিরুদ্ধে দুইটি খেলায় প্রতিদ্বন্দ্বিতায় অবতীর্ণ হয়। ভারত উভয় খেলায় বিজয়ী হয়ে শীর্ষস্থান অর্জনের মাধ্যমে এশিয়া কাপের শিরোপা জয় করে। শ্রীলঙ্কা ২য় স্থান এবং পাকিস্তান সর্বনিম্ন স্থান অধিকার করে।
তালাত আজিজ

তালাত আজিজ () (জন্ম: ১১ নভেম্বর, ১৯৫৬) হলেন একজন ভারতের হায়দ্রাবাদের জনপ্রিয় গজল শিল্পী।
আব্দুল আযীম খান এবং সাজিদা আবিদ একজন বিখ্যাত উর্দু লেখক এবং কবি এর ঘরে হায়দ্রাবাদে জন্মগ্রহণ করেন। তিনি হায়দ্রাবাদ পাবলিক স্কুল গিয়েছিলেন তখন তার আইএসসি সমাপ্ত হয় এবং তারপর তার বি.কম (অনার্স) কোর্স ব্যবস্থাপনা ও বাণিজ্য ভারতীয় ইনস্টিটিউট যোগদান করেন।
তিনি সানিয়া মির্জা এর চাচা হন।
তালাত আজিজ কিরানা ঘরানার কাছ থেকে সঙ্গীতে তার প্রাথমিক প্রশিক্ষণ লাভ করেন। তিনি প্রাথমিকভাবে ওস্তাদ সামাদ খান এবং পরে বিখ্যাত শাস্ত্রীয় সঙ্গীত গায়ক ​​ওস্তাদ ফায়াজ আহমেদ মাধ্যমে প্রশিক্ষণ প্রদানপ্রাপ্ত হন।
তালাতের অনেক অ্যালবাম মুক্তিলাভ করেছে।
তার বিখ্যাত কিছু অ্যালবাম:
 সাজ ই দিল নাগমে জান (ইয়াটরা ফিল্ম ২০০৬)